text:
30 aprile 2009
Mi presenti, o soi Gioele
Mandi, mi presenti: o soi Gioele.
O soi rivât vuê matine prime des 7 a Sant Denêl: mê mari Sonia vuê e fâs 30 agns e alore o ai pensât di fâi un biel regâl di 3 kg e mieç!
Par dî la veretât, mi soi fat un tic spietâ, ma cuant che o soi rivât, invezit di cridâmi pal ritart, a son stâts ducj contents: gno papà Cris, i miei nonos (ancje se a vevin i voglons sglonfs...)!
Ce volêso fâ? Lis personis impuartantis si fasin spietâ... ;)
Mê mari mi à dit che o ai ancje un barbe e une agne, ma o no ju ai inmò viodûts parcè che a varessin di vignî sot sere: chel pandolon di gno barbe al à di lâ a vore... propit furlan! =)
Po ben, cumò lassaitmi fâ un pisul che o soi jevât a buinore vuê...
O soi rivât vuê matine prime des 7 a Sant Denêl: mê mari Sonia vuê e fâs 30 agns e alore o ai pensât di fâi un biel regâl di 3 kg e mieç!
Par dî la veretât, mi soi fat un tic spietâ, ma cuant che o soi rivât, invezit di cridâmi pal ritart, a son stâts ducj contents: gno papà Cris, i miei nonos (ancje se a vevin i voglons sglonfs...)!
Ce volêso fâ? Lis personis impuartantis si fasin spietâ... ;)
Mê mari mi à dit che o ai ancje un barbe e une agne, ma o no ju ai inmò viodûts parcè che a varessin di vignî sot sere: chel pandolon di gno barbe al à di lâ a vore... propit furlan! =)
Po ben, cumò lassaitmi fâ un pisul che o soi jevât a buinore vuê...
29 aprile 2009
28 aprile 2009
Benvignût Mattia
E intant, vuê matine, in anticip sui programs, al è rivât Mattia che nol è il fi di mê sûr e gno cugnât, ma il fi di Alessia e dal Gnut, il President de Pro Majano: tantis congratulazions!
Benvignût Mattia: salude la mame e viôt di to pari! eheh
Benvignût Mattia: salude la mame e viôt di to pari! eheh
27 aprile 2009
In spiete
25 aprile 2009
Sant Marc
Vuê o sin ai 25 di Avrîl. Stant che in Italie, la politiche e somee no vê nuie di miôr ce fâ che stâ a barufâsi su cheste date, jo o ricuardi Sant Marc te zornade dal so martiri (us fâs ancje presint che a son doi agns dal funerâl di pre Antoni).
O pensi che ducj o savedis che Sant Marc al è cognossût pal Leon e par jessi il patron di Vignesie.
Ma ce che forsit no ducj a san al è che Sant Marc nol à mai viodude Vignesie, ma Aquilee sì.
Di fat, come che si lei tal sît de Basiliche di Sant Marc a Vignesie, il vanzelist Marc al ven mandât di Pieri a puartâ il so vanzeli di Rome a Aquilee.
Li al cognòs Ermacure, so dissepul, che al deventarà il prin Vescul di Aquilee. Dopo vê consegnât il so vanzeli a la comunitât aquileiese, Marc al decît di tornâ a Rome: lu fâs compagnât di Ermacure. E propit dilunc di chest viaç, cuant che al rive te lagune al à une vision de citât che inmò no esisteve e che e deventarà Vignesie.
Rivâts a Rome, tor dal 50 dopo di Crist, Ermacure al torne a Aquilee e Marc al continue bande Alessandrie di Egjit, citât che e à vût un leam impuartanton cu la stesse Aquilee.
Come che o disevi, Marc al ven copât ai 25 di Avrîl e lis sôs relicuiis a restaran a Alessandrie fint al 828 d.C. cuant che i venezians lu trafuaran e lu puartaran a Vignesie, passe 7 secui dopo che al veve stât, di vîf, a Aquilee.
Auguris a ducj chei che si clamin Marc.
O pensi che ducj o savedis che Sant Marc al è cognossût pal Leon e par jessi il patron di Vignesie.
Ma ce che forsit no ducj a san al è che Sant Marc nol à mai viodude Vignesie, ma Aquilee sì.
Di fat, come che si lei tal sît de Basiliche di Sant Marc a Vignesie, il vanzelist Marc al ven mandât di Pieri a puartâ il so vanzeli di Rome a Aquilee.
Li al cognòs Ermacure, so dissepul, che al deventarà il prin Vescul di Aquilee. Dopo vê consegnât il so vanzeli a la comunitât aquileiese, Marc al decît di tornâ a Rome: lu fâs compagnât di Ermacure. E propit dilunc di chest viaç, cuant che al rive te lagune al à une vision de citât che inmò no esisteve e che e deventarà Vignesie.
Rivâts a Rome, tor dal 50 dopo di Crist, Ermacure al torne a Aquilee e Marc al continue bande Alessandrie di Egjit, citât che e à vût un leam impuartanton cu la stesse Aquilee.
Come che o disevi, Marc al ven copât ai 25 di Avrîl e lis sôs relicuiis a restaran a Alessandrie fint al 828 d.C. cuant che i venezians lu trafuaran e lu puartaran a Vignesie, passe 7 secui dopo che al veve stât, di vîf, a Aquilee.
Auguris a ducj chei che si clamin Marc.
24 aprile 2009
Sunade des Buteghis viertis
Us segnali une sagrute di paîs: la sagre di Sant Marc a Savonelis, dongje Sant Denêl, sabide 25 di Avrîl. Tal dopomisdì si podarà ancje scoltâ chei des "Buteghes viertes" che a fasaran une sunade di 1 orute se il timp al è biel.
Ve chi ancje il lôr sît internet: http://www.buteghesviertes.net/ e chi sot un lôr video zirât su la gjostre des "Pidadis tal cûl".
Ve chi ancje il lôr sît internet: http://www.buteghesviertes.net/ e chi sot un lôr video zirât su la gjostre des "Pidadis tal cûl".
23 aprile 2009
A doi agns de muart di pre Antoni
Vuê, cun pre Roman e lis peraulis che al à scrit su La Patrie di Avrîl, o ricuardi pre Antoni (te foto), mancjât ai 23 di Avrîl dal 2007.
A son bielzà doi agns che pre Antoni al à lassade la sene di chest mont. O volìn ricuardâlu e onorâlu ancjemò cuntun tocut dal De Senectute, vore che lui al steve svilupant prime che la muart lu brincàs. L’an passât o vin metût l’inizi de riflession. Cheste volte o metìn la fin. Si trate naturalmentri di une opare no finide o, al sarès miôr dî, apene scomençade. La finâl, cence puntegjature, le lassìn come che le veve lassade lui.
Pe leture integrâl dal De Senectute o rimandìn i amîs de Patrie dal Friûl al libri, fresc di stampe, che Glesie Furlane e à burît fûr cun chê di onorâ la memorie dal amì pre Antoni, propit in ocasion dal secont aniversari de sô muart.
pre Roman
Ve chi la ultime part dal De Senectute che Glesie furlane e presentarà domenie che e ven, ai 26 di Avrîl a lis 6 di sere a Vençon.
Cundut a chel, però, e cence savê ce che mi puartarà l’avignî (di sigûr no grancj salustris), o soi a dî che ancje la malatie, il mâl fisic e morâl, i moments negatîfs de vite a àn une lôr impuartance e un lôr valôr. No dome par fâti cognossi la realtât interie de vite, ma ancje par temprâti, par rinditi plui fuart, plui essenziâl, plui sapient, plui realtîf. Par fâti gjoldi di plui di chês speris di lûs tra un burlaç e chel altri che la vite ti regale e par judâti a capî in profondiutât e no par proforme chei che a tribulin e a cainin dongje di te. Il dolôr ti dà umiltât e caritât, passience e sapience, profonditât e compassion. O disarès che al rive a tirâ fûr di te e di chei dongje di te lis miôr cualitâts, cu la cuâl che tantis voltis la salût e la furtune matereâl ti rint insensibil, superficiâl, egoist e malpazient. Cul dolôr tu cressis e tu madressis, cul ben tu riscjis di restâ frut, cun dutis lis pecjis dai fruts. Tantis voltis mi domandi se o varès fat dut ce che o ài fat se o ves vude salût. O varès corût di plui, consumât di plui, ma forsit o varès strassade la vite in maniere stupide. Par chel o dîs, cu lis lagrimis tai vôi e strengint i dincj: “Grazie, Signôr, ancje dal mâl
A son bielzà doi agns che pre Antoni al à lassade la sene di chest mont. O volìn ricuardâlu e onorâlu ancjemò cuntun tocut dal De Senectute, vore che lui al steve svilupant prime che la muart lu brincàs. L’an passât o vin metût l’inizi de riflession. Cheste volte o metìn la fin. Si trate naturalmentri di une opare no finide o, al sarès miôr dî, apene scomençade. La finâl, cence puntegjature, le lassìn come che le veve lassade lui.
Pe leture integrâl dal De Senectute o rimandìn i amîs de Patrie dal Friûl al libri, fresc di stampe, che Glesie Furlane e à burît fûr cun chê di onorâ la memorie dal amì pre Antoni, propit in ocasion dal secont aniversari de sô muart.
pre Roman
Ve chi la ultime part dal De Senectute che Glesie furlane e presentarà domenie che e ven, ai 26 di Avrîl a lis 6 di sere a Vençon.
Cundut a chel, però, e cence savê ce che mi puartarà l’avignî (di sigûr no grancj salustris), o soi a dî che ancje la malatie, il mâl fisic e morâl, i moments negatîfs de vite a àn une lôr impuartance e un lôr valôr. No dome par fâti cognossi la realtât interie de vite, ma ancje par temprâti, par rinditi plui fuart, plui essenziâl, plui sapient, plui realtîf. Par fâti gjoldi di plui di chês speris di lûs tra un burlaç e chel altri che la vite ti regale e par judâti a capî in profondiutât e no par proforme chei che a tribulin e a cainin dongje di te. Il dolôr ti dà umiltât e caritât, passience e sapience, profonditât e compassion. O disarès che al rive a tirâ fûr di te e di chei dongje di te lis miôr cualitâts, cu la cuâl che tantis voltis la salût e la furtune matereâl ti rint insensibil, superficiâl, egoist e malpazient. Cul dolôr tu cressis e tu madressis, cul ben tu riscjis di restâ frut, cun dutis lis pecjis dai fruts. Tantis voltis mi domandi se o varès fat dut ce che o ài fat se o ves vude salût. O varès corût di plui, consumât di plui, ma forsit o varès strassade la vite in maniere stupide. Par chel o dîs, cu lis lagrimis tai vôi e strengint i dincj: “Grazie, Signôr, ancje dal mâl
21 aprile 2009
Mandi Dino
Ju clamin riferiments. A son personis che tu ciris cuant che ti ven un pocje di pôre, cuant che ti ven il dubi, cuant che tu disis: "E cumò?". Tu sâs che a son li, che tu puedis domandâur un parê e tu sâs che tu ju cjatis, simpri. O miôr, tu crodis... parcè che invezit il destin al è scrit e tu no tu puedis evitâlu. Cul timp tu ciris di usâti a fâ i conts cun lui, a dâti une reson...
Ma inevitabil al ven il moment che ti rive la seglotade di aghe glaçade e tu ti domandis "Ma parcè?", ogni volte che al sucêt.
Ti reste il vueit, tu stâs mâl, no tu sâs ce dî: dome grazie pal ben che ti àn regalât.
Mandi Dino.
17 aprile 2009
La Patrie tal Friûl Orientâl
La Associazion Culturâl - Grop di Ricercje “I Scussons” di Romans dal Lusinç, adun cu la redazion, e presente il gnûf numar de riviste “La Patrie dal Friûl” che e sarà distribuide al public presint in sale. Ta chest numar si fevele di “Erois furlans” come bons. Faidutti, l’on. Bugatto, Zuan Minut (impuartants protagoniscj dal Friûl orientâl) e tancj altris, ma ancje di tante atualitât, viodude simpri cuntun voli furlanist “par un Friûl plui furlan”. A intervignaran Carli Pup, component de redazion gjornalistiche di Radio Onde Furlane, colaboradôr de riviste e autôr dal libri “Memoriis platadis”; Germano Pupin, president de Associazion Culturâl - Grop di Ricercje “I Scussons” e jo, vicediretôr da “La Patrie dal Friûl”. L’apontament al è par miercus ai 22 di Avrîl a lis 20.30 li de Sale Consiliar intal Municipi di Romans dal Lusinç, in vie la Centa 6 a Romans (daûr de glesie). I organizadôrs de serade a ringraziin la Aministrazion comunâl pe concession de Sale. Cun di plui us visi che dai 16 di Avrîl, sul sît www.lapatriedalfriul.org a son disponibii i contignûts dal numar di Març dedicât a Internet. La Patrie dal Friûl si pues vêle par abonament o lant a comprâle tes miôr ediculis e librariis.
16 aprile 2009
Lade strucje
Usgnot o jerin in tancj: il Friuli al jere plen. E in tancj, a la fin dal prin timp, o crodevin che si varès podût puartâle a cjase: 3 a 1 tai prins 45 minûts e l'Udin al veve za paregjât il risultât de partide a Breme.
Magari cussì no, tal secont timp o sin... lâts in vacje e ancje une buine dose di sfighe (un pâl, rimpai che no jerin mai a favôr, diretôr di gare avonde discutibil...) no nus à judâts.
Po ben, amen, nol jere destin ancje se une ocasion cussì, forsit, si podeve sfrutâle in maniere difarente, magari cence cjapâ 6 gôi in 2 partidis (che al vedi vude reson il Dree?).
Dut câs al è di dî GRAZIE a cheste scuadre che nus à regalât bielis emozions in Cope.
Magari cussì no, tal secont timp o sin... lâts in vacje e ancje une buine dose di sfighe (un pâl, rimpai che no jerin mai a favôr, diretôr di gare avonde discutibil...) no nus à judâts.
Po ben, amen, nol jere destin ancje se une ocasion cussì, forsit, si podeve sfrutâle in maniere difarente, magari cence cjapâ 6 gôi in 2 partidis (che al vedi vude reson il Dree?).
Dut câs al è di dî GRAZIE a cheste scuadre che nus à regalât bielis emozions in Cope.
15 aprile 2009
AmarAmor
La compagnie teatrâl de Pro Majano, C'eraunasvolta, e presente il so ultin spetacul: AmarAmor.
Par info e prenotazions dai puescj, clamait in Pro Majano, tel. 0432 959060.
L'apontament al è par Sabide ai 18 di Avrîl a lis 20.45 li dal Auditorium comunâl.
Par info e prenotazions dai puescj, clamait in Pro Majano, tel. 0432 959060.
14 aprile 2009
13 aprile 2009
Pascute motare
Visualizzazione ingrandita della mappa
Vuê, anticipant il consei di exanba, o vevin programât di fâ Pascute e invezit di lâ a fâ cori i ûfs pai prats, jo e la Ninine o sin lâts a fâ une corse in moto. Destinazion: Lesis, frazion di Claut, un paradîs tal mieçs des Dolomitis furlanis (chi o podês viodi l'itinerari che o vin fat).
Par rivâ sù o vin fat une polse a Barcis, sul lât, ma nancje di meti cun ce che o vin cjatât un tocut plui in sù: un prât e un riul cuntune aghe clare e frescje di no crodi! O vevi za stât a Claut une volte sole cuant che o jeri frut par une gare di pes (tra l'altri propit li che o vin stât vuê), ma mi sa che o ai di tornâ inmò.
Nuie ce dî: la zornade e je stade splendide cuntun soreli che nus à compagnâts dute la strade (e no dome noaltris, stant che a jerin tantis lis motos ator pes stradis).
E a pene che o ai lis fotos, us fâs viodi ancje cualchi cerce di panorame.
12 aprile 2009
Buine Pasche
I agns passâts (2006, 2007, 2008) o ai fat i auguris cun ironie. Chest an o preferìs segnalâus il sît de Protezion Civîl Regjonâl che e à ativât un cont corint pal Abruç: cussì o speri che e podedi jessi une buine Pasche ancje pai taramotâts.
11 aprile 2009
Cors di lenghe furlane a Tavagnà
Ripensant a cualchi mês indaûr, o publichi vulintîr chest comunicât.
Il sportel linguistic dal Comun di Tavagnà al organize “Cemût si scrivial?”, un cors di lenghe furlane (nivel base) par imparâ a lei e a scrivi par furlan.
Il cors al tacarà martars ai 21 di Avrîl dal 2009 a lis 20.00 soresere te sale de Universitât de Tierce Etât in vie Mazzini, 3 a Felet (jentrade di bande di Vie Udin, sot des scuelis mediis). Al durarà 20 oris dividudis in 10 lezions tignudis di Stefania Garlatti Costa e Matteo Fogale (www.serling.org).
Obietîfs dal cors a saran: rinfuarcî lis abilitâts di produzion orâl; meti a fûc lis cognossincis de grafie uficiâl de lenghe furlane e des struturis gramaticâls de lenghe furlane; furnî e potenziâ lis abilitâts di comprension e produzion scrite cun leturis, detâts e traduzions. I students a àn di vê almancul une buine cognossince passive de lenghe furlane. Il cors al è cence spese e al larà indenant fin al mês di Jugn. Si domande par plasê di iscrivisi dentri di vinars ai 17 di Avrîl dal 2009. Par savê il calendari precîs, par altris informazions e iscrizions clamait il Sportel de Lenghe Furlane dal Comun di Tavagnà 0432/577355 mail: lenghe.furlane@comune.tavagnacco.ud.it o la biblioteche comunâl 0432/572854.
Il sportel linguistic dal Comun di Tavagnà al organize “Cemût si scrivial?”, un cors di lenghe furlane (nivel base) par imparâ a lei e a scrivi par furlan.
Il cors al tacarà martars ai 21 di Avrîl dal 2009 a lis 20.00 soresere te sale de Universitât de Tierce Etât in vie Mazzini, 3 a Felet (jentrade di bande di Vie Udin, sot des scuelis mediis). Al durarà 20 oris dividudis in 10 lezions tignudis di Stefania Garlatti Costa e Matteo Fogale (www.serling.org).
Obietîfs dal cors a saran: rinfuarcî lis abilitâts di produzion orâl; meti a fûc lis cognossincis de grafie uficiâl de lenghe furlane e des struturis gramaticâls de lenghe furlane; furnî e potenziâ lis abilitâts di comprension e produzion scrite cun leturis, detâts e traduzions. I students a àn di vê almancul une buine cognossince passive de lenghe furlane. Il cors al è cence spese e al larà indenant fin al mês di Jugn. Si domande par plasê di iscrivisi dentri di vinars ai 17 di Avrîl dal 2009. Par savê il calendari precîs, par altris informazions e iscrizions clamait il Sportel de Lenghe Furlane dal Comun di Tavagnà 0432/577355 mail: lenghe.furlane@comune.tavagnacco.ud.it o la biblioteche comunâl 0432/572854.
10 aprile 2009
Videomessaç Arlef
La Arlef e à screât il so canâl su Youtube (www.youtube.com/ARLeFtube): ve chi i prin messaç dal President Zanon. Lait a lei chi il comunicât.
09 aprile 2009
Une poesie par Fabio Quagliarella
Usgnot l'Udin al zuie a Breme cul Werder: o sin tai cuarts di finâl!
Fabio Quagliarella (te foto) vuê sul Messaggero Veneto al declare che se o passìn la cualificazion "O voi in television e o lei une poesie par furlan"!
Compliments a Quagliarella pe promesse e cu la sperance che i coventi, cumò o voi a cirî une biele poesie che mi plasarès di zirâi...
Segnalait chi ancje voaltris une poesie par Quagliarella!
Mi pâr che e fos une che e diseve cussì:
Co mi jevi la matine,
cjali ator il mont e il plan,
une vôs tal cûr mi dîs,
sta content tu sês furlan!
Fabio Quagliarella (te foto) vuê sul Messaggero Veneto al declare che se o passìn la cualificazion "O voi in television e o lei une poesie par furlan"!
Compliments a Quagliarella pe promesse e cu la sperance che i coventi, cumò o voi a cirî une biele poesie che mi plasarès di zirâi...
Segnalait chi ancje voaltris une poesie par Quagliarella!
Mi pâr che e fos une che e diseve cussì:
Co mi jevi la matine,
cjali ator il mont e il plan,
une vôs tal cûr mi dîs,
sta content tu sês furlan!
08 aprile 2009
Intervent di Dree Valcic
Ve chi une mail che mi è rivade di Dree Valcic, gjornalist dal Gazzettino e che dispès nus da une man ancje su La Patrie.
In realtât al varès vût di jessi un coment a chel di îr, ma mi è someât plui just dedicâ un post dut so, stant la luciditât dal resonament e de autorevolece de firme! Ancjemò grazie al Dree Valcic e buine leture!
Mandi Christian, o ai let ce che tu âs scrit su lis peraulis di Tesini e Travanut par la fieste dal 3 di Avrîl. O jeri a Buie e o soi stât atent a lis presencis e ai discors. O soi sclet: e jere clare la rapresentance de Leghe Nord, ancjetant clare la assence di chei altris partîts, escludude la rapresentativitât istituzionâl di Molinaro e Martines. Cheste la fotografie, po dopo al ven il resonament. Che nol pues no scomençâ dal "effetto Serracchiani", ultime divinitât scuvierte dal Pd che su la sô figure, IMAGJIN, dut il partît al va daûr, contenton di contâ alc a nivel nazionâl e forsit ancje di fâ une europarlamentâr. La Debora, cence nissune tristerie, e rapresente dut il contrari di un partît di çampe cun lidrîs te cuistion furlane, ma chest nol è un probleme gno. Al massim e divente un trâf tal voli di cui che tal pd si proclame almancul un tic autonomist. E Tesini, Travanut and Company no son mai stâts di chê bande. Simpri daûr di Zvech, Maran e dai lôr discors triestins.
Chest a çampe. Viodìn la Leghe: che e sedi stade presinte al è un ben, come il discors di Ballaman in Consei regjonâl. E sarès ben biele se no fos cussì. Cun ce muse podaressino presentâsi ai lôr eletôrs furlans? A son avonde lis sbandadis in cjase “carroccio”, viôt cualchi declarazion dai pordenonês, di Razzini a Monfalcon su la lenghe o il cinidôr di Seganti cuant che si cjacare di Friûl. Sul front di Forza Italia e di An, ma bisugnarès aromai dî dal Pdl, al continue UN ASSORDANTE SILENZIO.
Il plui impuartant segnâl de zornade, al è vignût invezit propit di Fontanini (te foto) che al à dât un assist al vicesindic di Udin che al varès ancjemò di dîi grazie, cuant che lu à invitât a organizâ a Udin la prossime fieste de Patrie, ricognossint a la citât il destin di capitâl dal Friûl.
Ultime robe, no sai se o vês let il comunicât stampe di Valeria Grillo su la manifestazion. O sin al deliri pûr, cun Trieste che e je deventade “città veneta”, e pûr cualchidun al cole e i da credit.
mandi
Mandi Christian, o ai let ce che tu âs scrit su lis peraulis di Tesini e Travanut par la fieste dal 3 di Avrîl. O jeri a Buie e o soi stât atent a lis presencis e ai discors. O soi sclet: e jere clare la rapresentance de Leghe Nord, ancjetant clare la assence di chei altris partîts, escludude la rapresentativitât istituzionâl di Molinaro e Martines. Cheste la fotografie, po dopo al ven il resonament. Che nol pues no scomençâ dal "effetto Serracchiani", ultime divinitât scuvierte dal Pd che su la sô figure, IMAGJIN, dut il partît al va daûr, contenton di contâ alc a nivel nazionâl e forsit ancje di fâ une europarlamentâr. La Debora, cence nissune tristerie, e rapresente dut il contrari di un partît di çampe cun lidrîs te cuistion furlane, ma chest nol è un probleme gno. Al massim e divente un trâf tal voli di cui che tal pd si proclame almancul un tic autonomist. E Tesini, Travanut and Company no son mai stâts di chê bande. Simpri daûr di Zvech, Maran e dai lôr discors triestins.
Chest a çampe. Viodìn la Leghe: che e sedi stade presinte al è un ben, come il discors di Ballaman in Consei regjonâl. E sarès ben biele se no fos cussì. Cun ce muse podaressino presentâsi ai lôr eletôrs furlans? A son avonde lis sbandadis in cjase “carroccio”, viôt cualchi declarazion dai pordenonês, di Razzini a Monfalcon su la lenghe o il cinidôr di Seganti cuant che si cjacare di Friûl. Sul front di Forza Italia e di An, ma bisugnarès aromai dî dal Pdl, al continue UN ASSORDANTE SILENZIO.
Il plui impuartant segnâl de zornade, al è vignût invezit propit di Fontanini (te foto) che al à dât un assist al vicesindic di Udin che al varès ancjemò di dîi grazie, cuant che lu à invitât a organizâ a Udin la prossime fieste de Patrie, ricognossint a la citât il destin di capitâl dal Friûl.
Ultime robe, no sai se o vês let il comunicât stampe di Valeria Grillo su la manifestazion. O sin al deliri pûr, cun Trieste che e je deventade “città veneta”, e pûr cualchidun al cole e i da credit.
mandi
Dree Valcic
07 aprile 2009
Doctor Sandri & Mister Tesini
Ce si disial cuant che un prime al dîs une robe e po dopo a 'nt dîs une altre dal dut contrarie? Che al à cualchi problemut, se no di personalitât, almancul di coerence.
E cussì îr mi à tocjât di lei lis declarazions di Alessandro Tesini (te foto) che, cuant che al jere President dal consei 2 agns indaûr a diseve bielis peraulis pe fieste dai 3 di Avrîl, vuê che nol à plui la vetrine (crisi di astincence mediatiche?) al è dispost a dî dut il contrari: ce che no si fâs par vê un titul sul gjornâl...
Po ben, par furtune no son ducj come lui e ancje Paolo Menis, sabide a la presentazion dal nestri Speciâl dedicât ai erois furlans, e Vincenzo Martines, domenie in place a Buie, (ducj i 2 dal Pd e no de Leghe Nord) a àn spindût peraulis positivis a pro de Fieste de Patrie dal Friûl (sul sît di lengheNet il resocont de manifestazion).
Chestis a àn di jessi ocasions di union e no di strumentalizazion politiche che a puartin dome a dividi (e a indebolî) i Furlans.
06 aprile 2009
Taramot in Abruç
Ducj aromai o savarês za dal taramot che al à scjassât l'Abruç. Ancje jo, tal gno piçul o ai voie di jessi dongje al dolôr di chei che a àn patide cheste disgracie.
O segnali ancje il sît de Protezion Civîl regjonâl par stâ inzornâts su la situazion: fracait chi.
O segnali ancje il sît de Protezion Civîl regjonâl par stâ inzornâts su la situazion: fracait chi.
03 aprile 2009
Fieste dal popul Furlan
Come che us disevi chê altre dì, vuê a son 932 agns de istituzion dal Stât Patriarcjâl di Aquilee e dut il Friûl al celebre la sô fieste.
Us segnali il blog dal comitât 842: fracait chi.
Auguris a ducj i Furlans che a son ancje fûr de Patrie.
02 aprile 2009
Interviste dal Dree
Sul gjornâl di îr e je vignude fûr une interviste che us ripropon. Us visi ancje che Sabide o sarìn a Buie a li dal Museu de Medaie di Buie par presentâ il speciâl sui erois furlans: nestri ospit al sarà Carli Pup, colaboradôr e autôr dal libri “Memoriis platadis”. A parteciparan ancje l’on. Pietro Fontanini President de Provincie di Udin; Lorenzo Zanon, President de Agjenzie Regjonâl pe Lenghe Furlane; Claudio Marcuzzo, Sindic di Buie; e William Cisilino, president dal Istitût Ladin Furlan “pre Checo Placerean”.
01 aprile 2009
Ancje jo us saludi
Mandi a ducj. Come che al à fat il Dree, ancje jo o ai decidût di sierâ barache. Aromai al è di cualchi timp che no rivi plui a garantî la frecuence di publicazion che o volarès. Par chest, prime di saludâus ducj cun chest post, o ai volût propit spietâ di publicâ il program de Fieste dai 3 di Avrîl: une date simbul pe nestre Patrie e che e restarà la ultime testemoneance par chei che pal avignî ur capitarà di passâ par chi.
O sieri ringraziant ducj i letôrs che mi àn tignude compagnie fint vuê e o aprofiti par fâ a ducj voaltris une ultime segnalazion: fracait chest link...
O sieri ringraziant ducj i letôrs che mi àn tignude compagnie fint vuê e o aprofiti par fâ a ducj voaltris une ultime segnalazion: fracait chest link...
Iscriviti a: Post (Atom)


c: text/html

text:
Miluçâr
- Non furlan :Melâr o ben Melarie o Miluçâr o Lopâr
- Non sientific:Malus domestica
Il Melâr, o ben Melarie, o Miluçâr, o ben Lopâr, origjinari des regjons temperadis de Asie e de Europe, si è podaspò slargjât in plusôrs zonis de Americhe disore. Chenti di nô in Furlanie al ven su e si lu coltive sedi tal plan che tai sîts di mont, dulà che ca e là si è ancje salvadeât.
De famee des Rosacee, cheste plante e po rivâ insin a une altece di dîs metris. Di ramadure taronde e à la scusse dal tronc grise scure, che si creve in scais sutilis, scuasit cuadradis.
Lis fueis semplicis a son ovâls e a onte, cui ôrs dentelâts che a vegnin su in piçui çufs su lis ramutis pui curtis. Dutun cu lis fueis a dan fûr lis rosis blancjis a cinc pics, unîts in grops suntun mani comun.
Il frutam a son cognossûts mêi o miluçs, di forme taronde dulà che il fons de rose, deventât cjarnôs, al cjape atôr atôr une part interne dade adun dal ovari svilupât cu lis piçulis sepis neris. Il cjalis al reste sore vie de pome e al esist simpri un vueit alì che al ven fûr il mani: cheste ultime particolaritât e diference la pome dal Melâr di chê dal Perâr.

robotstxt: allowed

filter: keep


text:
Al torne il Festival Internazionâl Cjistiel di Gurize, inmaneât de compagnie Tierç Teatri e rivât ae sô 26e edizion, cul titul "Stradis mestris e gnûfs percors". Tacant di sabide ai 8 di Otubar fint ai 21 di Zenâr i spetatôrs a podaran gjoldi un cartelon une vore siôr intal Kulturni Dom di Gurize, ma ancje a Cormons, Gardiscje e Romans dal Lusinç.
Chest il program de rassegne:
SABIDE 8 OTUBAR – KULTURNI DOM – I SUOCERI ALBANESI di Gianni Clementi –compagnie TuttiEsauriti Rome
SABIDE 15 OTUBAR – GARDISCJE – SALE BERGAMAS – LETO GRANDO – Theama Teatro Vicenza
SABIDE 22 OTUBAR – KULTURNI DOM – UNA STRANA FAMIGLIA (GLI ADDAMS) Compagnie dell'Anello – Forlì
VINARS 28 OTUBAR – KULTURNI DOM – VECI SE NASSE, NO SE DEVENTA di Giovanni Giusto Teatri dei Pazzi San Donà di Piave (VE)
JOIBE 3 NOVEMBAR – KULTURNI DOM – THE BLACK BLUES BROTHERS diretementri dal talent show Tu si que vales di Canale 5 presentât di Maria De Filippi e Gerry Scotti
SABIDE 5 NOVEMBAR– GARDISCJE – Gnûf teatri comunâl – EL TESORO DE FRANZ JOSEF di Mauro Fontanini – Collettivo Terzo Teatro Gorizia
SABIDE 12 NOVEMBAR – GURIZE – Teatri Verdi – LA GRANDE MUSICA DEL CINEMA ITALIANO omaç al Premi Oscar Ennio Morricone cun Mauro Maur (trombe) e Francoise de Clossey (piano)
SABIDE 19 NOVEMBAR – KULTURNI DOM – INNOVAZIONE LA LUCIDITA' DELLA BILANCIA OVVERO L'INCONTRO – Un sium magjic a voi vierts Teatro Villaggio Indipendente Settimo Torinese (TO)
VINARS 2 DICEMBAR – KULTURNI DOM - MOLTO PIACERE gjavât dal cine Carnage di Roman Polanski Teatro Impiria Verona
VINARS 16 DICEMBAR – KULTURNI DOM - MORSO DI LUNA NUOVA di Erri De Luca – Compagnie Luna Nova Latina
SABIDE 14 ZENÂR 2017 – KULTURNI DOM – (une serade par Cesco) IL GABBIANO di Anton. P. Cechov Compagnie Al Castello – Foligno (PG)
SABIDE 4 FEVRÂR 2017 – TEATRO G. VERDI GORIZIA Premiazions dal 26° Festival Cjistiel di Gurize e daspò QUEI DUE di Charles Dyer cun Massimo Dapporto e Tullio Solenghi Regjie di Roberto Valerio.
Altris datis di confermâ:
VINARS 11 NOVEMBAR - KULTURNI DOM – IL RITORNO DI DIONYSOS liberementri ispirât al test "Le Baccanti" di Euripide, Liceu Classic Dante Alighieri di Gurize (fûr abonament)
GIOVEDÌ 24 NOVEMBRE – KULTURNI DOM – I PAPU in "DE BES TOP OFF" cabaret cun Andrea Appi e Ramiro Besa
SABATO 26 NOVEMBRE – ROMANS DAL LUSINÇ – Sale Mons. Galupin TEATRO INCERTO – S-GLAÇÂT cun Fabiano Fantini – Claudio Moretti - Elvio Scruzzi (teatri par furlan)
21 GENNAIO 2017 CORMONS – TEATRI COMUNÂL – Choreography Michal Rynia e Nastja Bremec M&N Dance Company – Slovenie
Prenotazions e prevendite: Librarie "Antonini" – Gurize Cors Italie 51/A – Tel. 0481 30212
Altris informazions sul sît: ww.terzoteatro.it


text:
24 di Fevrâr
Il 24 di Fevrâr e je la 55° zornade dal Calendari Gregorian. A mancjin 335 zornadis pe fin dal an (336 se l'an al è bisest).
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- 303 - L'imperadôr roman Galerius Maximianus al fâs un edit pe persecuzion dai cristians.
- 1582 - Pape Gregori XIII al fâs doprâ il calendari gregorian.
- 1946 - Juan Domingo Perón al divente president de Argjentine.
- 1968 – Te Vuere dal Vietnam a ven fermade le ofensive dal Têt.
- 1989 – L’Iran al met une taie di 3 milions di dolars par copâ il scritôr Salman Rushdie cal a scrit “I viersets satanics”.
Nassûts vuê[cambie | modifiche il codiç]
- 1463 - Giovanni Pico della Mirandola, studiât talian.
- 1500 - Carli V imperadôr († 1558).
- 1934 - Bettino Craxi, politic talian († 2000).
- 1955 - Steve Jobs, imprenditôr informatic merecan.
- 1965 - Alessandro Gassman, atôr talian.
Muarts vuê[cambie | modifiche il codiç]
- 1990 - Sandro Pertini, politic talian, president de republiche.
- 1993 - Bobby Moore, zuiadôr di balon inglês (n. 1941)
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Religjosis[cambie | modifiche il codiç]
- San Sergjo martar
- SS.Evezio e Pieri


text:
Une setemane indaûr a Barolo al è stât il festival Collisioni. E je stade une manifestazion siore, sei pe musiche che par chei altris events culturâi che si à vûts lenti là dai 18 ai 21 di Lui.
Dentri dal program, cemût che al sucêt un pôc in ducj i festival di cheste fate e di chestis dimensions, a jerin un grum di protagoniscj dispès di innomine planetarie. Par esempli, par ce che al tocje la musiche, a jerin a i vecjos Deep Purple, il soremestri Neil Young e Suzanne Vega. Cun di plui, tes diviersis sezions dal event e jere une presince impuartante di artiscj e autôrs furlans o che a àn a ce fâ cul Friûl. Tra chescj o vin il plasê di ricuardâ in particolâr i Carnicats.
A Barolo, cemût che si lei achì, al è stât metût adun ancje un zimulament tra lis regjons Piemont e Friûl-VJ. La idee nus somee interessante, stant che e ten dongje enogastronomie, a tacâ dai vins blancs furlans e di chei neris piemontês, culture, teritori e turisim.
Sperìn che di cheste colaborazion al salti fûr alc di bon, che al sedi pardabon leât aes specificitâts des dôs regjons – che al tocji lis lenghis, i specifics ambits teritoriâi e la produzion culturâl plui inovative che e salte fûr di Piemont, Friûl e Triest – e che no vedi dome tant che risultât cualchi baracon model “merga evento”, che al è compagn par Turin e Udin o par Barolo e Cormons e che in realtât al reste un ufo o un prodot mcdonald in dutis chestis realtâts.
Sperìn ancje che tal meti dongje cheste colaborazion si tegni cont ancje de emigrazion furlane in Piemont, de presince in Piemont di tancj di lôr che a son divignince furlane, che chest zimulament lu vivin ducj i dîs e di simpri, a nivel individuâl e a nivel di famee, e che, lontan dai lûcs comuns e des mistificazions, a puedin dâ un contribût di ideis, di esperiencis, di relazions e di cognossince par iniziativis di cheste fate.


text:
Il servizi
di ricercje vocâl di Google, in vore inte telefonie mobile cun
sisteme operatîf Android, al è cumò disponibil ancje par basc,
catalan e galizian. In dì di vuê a son in dut 42 lis lenghis che
chest servizi al è disponibil, 13 a son chês zontadis intal mês di
Avost. Tra di lôr, in plui des trê lenghis minorizadis principâls
feveladis intal stât spagnûl, o cjatìn ancje ongjarês, portughês,
rumen, serp e svedês par un totâl di sù par jù cent milions di
gnûfs utents potenziâi.
Font:
Galicia Hoxe, 17/08/12; Diario Vasco, 17/08/12


text:
mercoledì 16 settembre 2015
Reincarnation
2 coments:
-
-
Mighe tant bon chel pari eterni di cristal li, din prin a lu mandave a fâ il fonc tun lûc là ch'a i vignive inzirli a pirlâ a chê velocitât li, cul risi di fai semenâ lis sporis ator pe galassie, e po dopo a fâ la simie ta un puest là ch'a no si cjatin bananis di mangjâ, ma dome int a 5 stelis; se cheste e je la justizie divine.......miôr la sielte dal Caucasic...Bepi
p.s. Checo, a mi à vignude un pôc ermetiche...
- 16/09/15, 16:22
-
-
Ermetiche o emetiche?
Insome... a son ducj i professoroni, i sapientoni e i soloni che a berghelin su la Vuere... ducj a disin alc e jo o ai dit la mé....
CT
- 19/09/15, 21:40


text:
Sisteme binari
Il sisteme binari al è un sisteme numeric posizionâl ch'al dopre la base 2, ven a stâi doi simbui, in gjenar 0 e 1, invezit dai 10 dal sisteme decimâl che al è chel plui comun inte vite di ogni dì. Par chest la cifre inte posizion N plui a diestre e je di considerâ come se fos moltiplicade par 2^N (inte numerazion decimâl al sarès 10^N).
Ve ca une tabele che confronte i trê sistemis di numerazion plui doprâts (chel binari, chel decimâl e chel esadecimâl).
Al fo inventât dal matematic todesc Gottfried Leibniz, ma in chê volte e fo trascurade dai studiôs; la riscuvierte di chest sisteme e je opare di George Boole tal 1847, che al è ancje il creatôr de logjiche booleane. Vuê chest sisteme di numerazion al è famôs soredut intal ambient de informatiche, dulà che al è la base dai calcoladôrs, graziis ae facilitât dal pont di viste fisic di creâ un element cun dome doi stâts e pe corispondence cui valôrs di vêr e fals.


text:
EDITORIÂL - Di un furlan de Argjentine
Ogni volte che o torni in Friûl, o ai une ocasion di plui di metimi in contat cun la mê essence. Ce che al è vîf tal gno cûr.
O torni a scuvierzi des odôrs, lûs e sensazions che a son un nudriment.
_Chest sintiment al è tant plui grant cuant che plui e je la int che o cognòs, e par vie dal sens di responsabilitât jessint in chest periodi il president di un grup di furlans: o rapresenti dutis lis malcuietecis e spietis di tancj furlans de Argjentine che a sperin di rivâ a viodi pe prime volte la tiere mai dismenteade.
_ O scuvierç ancje lis esperiencis di chei altris che a àn il gno stes sanc, ma vitis diviersis: par esempli o ai la pussibilitât di imparâ cualis che e son lis preocupazions dal popul furlan in chest moment.
In chest ultin viaç o ai vût mût di sintî une gjenuine preocupazion pal risi de pierdite de identitât, de lenghe e des tradizions, par vie de disparizion des provinciis, e dal pericul de fusion intune macro-regjon, che par altri e je ancje la preocupazion dai furlans in Argjentine.
_Se un nol vîf in Patrie ducj i dîs, a son des robis che no si rive a capî. Cussì no capìs cemût mai che, se intal privât ducj a son cuintri di chestis azions centralistis, no si metin adun in maniere plui energjiche par podê fevelâ cun scletece di chest risi e des sôs consecuencis pal avignî, e a dan la sensazion che a sintin che aromai dut al è pierdût, e che la politiche e je cussì, e no si pues cambiâ.
Lis resons di chestis riformis a àn ce fâ cun l’aspiet economic, e di trop che si sparagnarès cul cambiâ lis robis.
Al è il câs dai calcui che si fasin ogni volte che si vûl spiegâ i tais pes aministrazions comunâls o la sierade dai ospedâi: dome numars. Ma nissun al fevele dal futûr pai lôr dissendents, permetint che si robi la identitât dal popul furlan.
_Vie pe mê permanence, plui di une volte mi è tocjât sclarî che i miei viaçs ju pai dome jo, parcè che si à volût incolpâ di straçariis l’Ent Friûl tal Mont, che di 60 agns al jude simpri lis associazions di furlans che di agns a àn decidût di lavorâ insiemi cun lui. Ma l’Ent al à une grande diference cun chês altris associazions: i Fogolârs a jerin prime che si fasès l’Ent, e a saran ancje dopo, se al ves di sparî.
_Cumò l’Ent al ten di cont i furlans ator pal mont, puartant dongje la produzion artistiche e culturâl dal Friûl, libris e espressions dal dì di vuê, o judant chei che ur covente meti a puest lis sedis par lâ indenant cu lis lôr ativitâts. In plui, al fâs dai cors pai zovins dissendents di fameis furlanis insiemi ae Universitât dal Friûl, il LAB di Glemone e la Scuele Mosaiciscj dal Friûl par fâi cognossi il Friûl. I zovins cuant che a tornin cjase, a trasmetin ce che a àn imparât, ma ancje a scomencin a cirî prodots che vegnin dal Friûl par vivi la “furlanie” li che a son a stâ.
_Cussì a cuietin un pôc chê nostalgjie dolorose dai furlans di Argjentine, fintremai di 3° o 4° gjenerazion. E stant che la diaspore culì si calcole plui di un milion di personis, a puedin jessi une risorse pal Friûl.
_Timp indaûr o ai cognossût la storie di Marc di Morùs, l’ultin puartebandiere dal Patriarcjât di Acuilee.
Di sigûr, Marc nol pensave che dut al fos pierdût… ❚
✒ Eduardo Baschera
President dal Fogolâr Furlan di Buenos Aires


text:
- Ma ce votu fâcji viodi! Chiste espression tipicamenti furlane a varès di sei abolide, tassade, multade. Auto-promovisi a l'estero a s'impare a scuele, aé une rôbe scientifiche ma disinlu cun vergogne, in Sicilie e a Napoli lu san fâ ancje zence lâ a scuele.
Invesit da nô chest al é un difiet e alore sciare chel bec.
Ma cumó che dut l'Est da l'Europe al ven in Italie par Tarvîs, no sarèsial ore di pensâ cemût fermâ chescj tacuins ambulants ch'a sfilin par 200km zence savê nuje di ce ch'a puedin cjatâ fûr de nestre autostrade prime di rivâ a Vignesie?
Ma vino veramenti le culture e le mentalitât par ospitâiu e fàur cognossi le nestre regjon o vino pôre di fâsi cjapâ par mafiôs o ciarlatans? Vino le infrastruture par riceviu o ben fasino ancjemó dut a le buine? Se l'un par cent dai bêz che i 33 milions di turiscj a spindin in Italie ogni ant al restarès in Friûl, al si varès di fermâiu amancûl par lâ tal cesso. Daspó, s'a colin jù pe bûse o clamin i pompîrs. Se i pompîrs a no vegnin o clamín il club di speleologjie, i minadôrs, i miedis, i...Ma fasin alc!


text:
Sydney
Sydney e je la capitâl dal stât Gnûf Gales dal Sud, logade tal sud-est australian e ancje la citât plui grande e vecje dal paîs (e je stade fondade intal 1788).
Tra i siei edificis famôs al è la Opare di Sydney pal so disen spetacolâr. Cuntune popolazion de aree metropolitane di cirche 4,9 milions di abitants (2015), di cui uns 146.297 inte citât vere e propie (cognossude come la City of Sydney), la metropoli d Sydney e je la plui grande dai doi principâi nuclis finanziaris, di traspuart, dal cumierç e de culture de Australie (la seconde e je Melbourne).
Sydney e je une destinazion turistiche une vore cognossude ator pal mont, e a voltis e ven considerade une des citâts plui bielis e cu la miôr cualitât de vite, graziis al puart, ae sô impressionant cueste o ae culture cosmopolite. A livel mondiâl e je deventade impuartante soredut par vie de organizazion dai Zûcs Olimpics Estîfs 2000. A Sydney e vignarà ancje organizade la Zornade mondiâl de zoventût 2008. Il non de citât si pronuncie /ˈsɪd.niː/.


text: E sin rivâts ancje al 2010... stavi cjalant cumò chi in bande che il numar dai post al cale di an in an... bon piês dai 6 dal 2009 al sarà piês fâ... ma come dutis lis robis al è facil scomençâ plui dificil partâlis indevant parcè che tu piardis i stimui iniziâi... bon tornant ai pinsîrs mei di un mês in ca a son par une maraveose frute... robis di no crodi par chei che mi cognossin... bon veve di capitâ prime o dopo... e o ai za fat robis che mi jeri imprometût di no fâ... bon no zonti di plui ancje parcè che cun chestis robis miôr no fevelâ masse... no je furlane ma cualchi peraule i la ai za insegnade parcè che bisugne fâi pur un pocje di publicitât ae puare marilenghe! e po secont me e je une lenghe juste par dîsi ciertis robis, ancje se no tu capissis il sens il sun al dîs tant... starin a viodi cemût che al va indevant... sperant di rivâ ancje a cumbinâ alc di bon cui esams che a varessin di jessi simpri la prioritât... za la me medie a je lade in casin par cui podi za evitâ di pensâ di mandâ curriculum a chei che a pretindin une "ottima carriera universitaria"... ma sinceramentri za a rivâ insomp a sarès vonde e vanzarès....


text:
15 di Fevrâr
Il 15 di Fevrâr e je la 46° zornade dal Calendari Gregorian. A mancjin 319 zornadis pe fin dal an (320° se l'an al è bisest).
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Nassûts vuê[cambie | modifiche il codiç]
Muarts vuê[cambie | modifiche il codiç]
- 1643 - Galileo Galilei, sienziât, matematic, fisic e astronom talian (n. 1564
- 1939 - Arturo Malignani, sienciât e inventôr furlan (n. 1865)
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Religjosis[cambie | modifiche il codiç]
- S.Faustin vescul


text:
Paîs Basc: Sanz al torne ae presidence de Navare
Come che si veve bielzà anticipât, i socialiscj i àn splanade la strade pal guvier de Navare ae diestre spagnoliste. Cun di fat, ae seconde votazion, Miguel Sanz al è stât elet di gnûf president de Navare cui 24 vôts de UPN e de CDN. Dut câs, la sô elezion e je stade pussibile dome in gracie des 11 schedis blancjis e dal vôt di astension rivâts dai 12 parlamentârs socialiscj. Cuintri de rielezion dal candidât de diestre a vevin votât invezit i moviments nazionaliscj bascs rapresentâts de coalizion Nafarroa Bai (12 deputâts) e la çampe radicâl (IUN, cui siei 2 parlamentârs). I socialiscj de Navare (PSN) a àn duncje ubidît ai ordins rivâts de direzion centrâl dal Partît Socialist Spagnûl (PSOE). Cheste situazion, dut câs, e riscje di puartâ ae roture il PSN. Za diviers membris dal diretîf a àn presentât lis lôr dimissions – tant che Irene Lapuerta, Mariano Cerezo, Lourdes Montero, Teresa Iradiel e María Luisa Osta – e si fevele aromai de nassite di un gnûf partît progressist de Navare che nol vegni a compromès cu la diestre spagnoliste.
Dal moment che il gnûf esecutîf si cjate a guviernâ cence vê la poie de maiorance dal Parlament de Navare, al à fat viodi di jessi disponibil a colaborâ ancje cun altris fuarcis politichis e a sbassâ il nivel di scuintri su ciertis cuestions, come chê de lenghe basche. Cun di fat, il gnûf ministri pe educazion, Carlos Pérez-Nievas (de CDN), al à za declarât la sô intenzion di meti sù un Istitût pe politiche linguistiche a pro dal euskara e di normalizâ la situazion dal model scolastic D, ven a dî là che l’insegnament al ven fat in lenghe basche.
(Font: Gara, iparralde.eu, 11-18/08/07)


text:
Paîs Basc: acuardi pal euskara tra CAB e Ufici de lenghe basche
Il guvier de Comunitât Autonome Basche e l’Ufici de lenghe basche dal Paîs Basc francês a àn sotscrit un acuardi di colaborazion pal svilup e pe promozion dal euskara, la lenghe basche. L’acuardi al previôt un investiment di un milion e 450 mil euros dilunc vie dal 2007, di chescj 450 mil metûts dal guvier de CAB. Tra lis iniziativis za in program si à il cuart rilevament sociolinguistic dal Paîs Basc. L’acuardi al varès di restâ in vore fin al 2010, ma al varà di jessi rignuvît an par an.
Gales: gnove leç linguistiche, petizion ae Assemblee Nazionâl
Une petizion cun passe 10 mil firmis e je stade presentade ai 6 di Fevrâr ae Assemblee Nazionâl Galese par domandâ une gnove leç di politiche linguistiche pal galês. A sburtâ la iniziative e je la Cymdeithas yr Iaith Gymraeg, la Societât pe lenghe galese, che za di timp e domande une gnove leç par incressi la presince dal galês inte societât. Ae presentazion a jerin i rapresentants di ducj i partîts de oposizion, ven a dî il Plaid Cymru, o sei il partît nazionalist galês, i Liberâi Democratics e i Conservadôrs. No si son fats viodi invezit i Laburiscj che in dì di vuê a son al guvier e che fin cumò no si son mostrâts masse disponibii a di une modifiche de legjislazion linguistiche in vore.
Gales: metût sù un centri pal bilinguisim
Il Consei pe ricercje sociâl e economiche, il Consei pe educazion superiôr dal Gales e il guvier galês a àn fat savê che a metaran cinc milions di sterlinis par meti in pîts un gnûf centri di ricercje pai studis sul bilinguisim. Il centri al sarà logât a Bangor, alì de Universitât dal Gales, e al varà di svilupâ studis sul bilinguisim, slargjâ la cognossince su chest argoment ancje a nivel internazionâl e formâ personâl specializât in chest setôr. Tra lis dissiplinis svilupadis ta cheste struture a saran la linguistiche, la psicologjie, la didatiche, ma ancje la neurosience.
Finlande: gnûf rapuart su la CCMN
Il Comitât dai ministris dal Consei de Europe al à dât fûr il so rapuart sul rispiet de Convenzion Cuadri pe protezion des Minorancis Nazionâls in Finlande. Intal document si ricognossin i sfuarçs fats de Finlande pe protezion des minorancis, massime chê svedese e chê sami, ma si marchin ancje i cantins là che al covente intervignî. Tra i ponts positîfs si à la gnove leç pe promozion dal svedês e de lenghe sami, la istituzion dal tutôr des minorancis e di uficis consultîfs regjonâi pai rom. Tra i ponts negatîfs, invezit, a son: i pidiments che lis personis russofonis si cjatin denant par acedi ai servizis; la scjarse presince di rus, romanès e, in cierts câs, ancje dal sami inte istruzion publiche; la dibisugne di incressi la presince des lenghis minoritariis intai mieçs di comunicazion. Un altri pont critic segnalât dal rapuart al è chel des causis in pîts sul ûs des tieris coletivis de comunitât sami.
Ongjarie: riforme dai organisims statâi pes minorancis
Cui 31 di Zenâr al è stât sierât l’Ufici pes minorancis etnichis e nazionâls che al jere in vore in Ongjarie, organisim autonom metût sù intal 1990 par viodi des problematichis leadis aes minorancis che a vivin inte republiche ongjarese. I compits di chest Ufici a son stâts cjapâts sù dal Dipartiment pes minorancis etnichis e nazionâls, che al dipent dal gabinet dal prin ministri. Dut câs cheste no je la uniche gnove che e interesse lis minorancis in Ongjarie. Cun di fat, di resint al è nassût il Consei pe integrazion dai rom, che al cjape il puest dal Comitât interministeriâl pai afârs rom e dal Consei dai rom. Il gnûf organisim al è formât di delegâts dal guvier ongjarês, dal president de Comunitât nazionâl autonome rom e di diviers rapresentants des comunitâts rom, e al è vuidât dal ministri pai afârs sociâi e pal lavôr, Péter Kiss.
Romanie: candidât ongjarês indipendent pal Parlament european
Tokes Laszlo, vescul de glesie cristiane riformade e membri di prin plan de comunitât ongjarese in Romanie, si presentarà tant che candidât indipendent pes elezions al Parlament european. A poiâ la sô candidature a son sîs organizazions civichis de comunitât ongjarese. La Union democratiche dai ongjarês de Romanie, organizazion di riferiment dai magjârs de Transilvanie, invezit, no à cjapât masse ben cheste decision e e à comentât che cheste candidature e sbasse lis pussibilitâts di viodi elet tal europarlament un rapresentant dai ongjarês de Romanie.


text:
In cheste categorie vegnin tirâ dongje sît cu contignûts in lenghe furlan che tratin argoments relativis a dutis i brancs de la Sience: Matematichis, Storichis, Fisichis e Naturâi, Sience de Tiere, Sience Sociâi, Inzegniries.
Sites 10
Agjenzie regjonal pe lenghe furlane
Definìs e met in vore lis azions di politiche linguistiche cul fin di promovi e sostignî il davuelziment coordenât e unitari dai programs di iniziative realizâts de Regjon e di chês altris Aministrazions publichis dal Friûl Vignesie Julie in materie di tutele de lenghe furlane e di promozion dal so ûs in ducj i ambits de comunicazion e de vite moderne.
CLAAP
Si cjate la informazion di ce che al è il Centri. In altris sezions si cjate informazion des sôs ativitâts, inte direzion de normalizazion linguistiche, de lessicologjie e terminologjie (Grant Dizionari Bilengâl, Coretôr Ortografic, Dizionari Ortografic), de scuele, des leturis par furlan e des leçs e des istituzions che a son di interès pe lenghe furlane.
Furlan di Praghe
Par studiâ la lenghe furlane. No dome lenghe: materiâi par cognossi la Furlanie. L'Istitût di Studis Romanics li de Facoltât di Filosofie de Universitât "Carli IV" di Praghe al à rignuvît i studis furlans vierzint i cors di lenghe furlane.
Il prin blog di archeologjie par furlan
Un puestut par fevelâ de archeologjie, ma no dome.
Istitût Ladin Furlan Pre Checo Placerean
L'Istitût Ladin Furlan e je une associazion culturâl nassude a Codroip tal 1988 e ricognossude de Regjon tant che Ent di primarie impuartance pe promozion de lenghe e de culture furlanis.
La lenghe furlane e slovene
Blog. Furlanski in slovenski jezik.
Mandi frus
Version par furlan dal blog ciao bambini par lei e scrivi in furlan: schede didatiche, sitos par frus, zucs.
Meteo Fvg
Ripuarte une descrizion dal andament meteorologjic su le regjon. Stazions meteo, situazion gjenerâl, previsions, boletins meteo.
Pagan F.
Pagjine di supuart par doprâ il furlan: Letaris furlanis facilis (â Ê Ç e compagnie), Coretôrs ortografics pal furlan, Dizionaris par Aspell, Ispell, Myspell/OpenOffice, Coretôr ortografic on line (al covente Java), alc sul Grant Dizionari Bilengâl Talian-Furlan.
SwissEduc: Stromboli Online
Fotoglossari par furlan di peraulis vulcanologjichis. Lis fotos ilustrativis a son stadis sieltis, dulà pussibil, fûr da lis risorsis origjinâls di Stromboli online. I tescj son voltâts par furlan di Roberto Carniel intun progjet dal CIRF de Universitât di Udin te grafie uficiâl de lenghe furlane.
Other languages 83
Last update:May 19, 2015 at 14:24:12 UTC
Sience
Acuiscj Online
Societât
All Languages
Art
Afârs
Computer
Zûcs
Salût
Notiziis
Consultazion
Regjonal


text:
Ai
3 di Fevrâr il parlament scozês al à fate buine la gnove leç su
la educazion che, in plui di mendâ la normative precedente, e
interven massime su trê ponts: sbassâ lis disavualiancis tra i
students, slargjâ l’insegnament dal e par gaelic, e regolâ il
servizi des mensis scolastichis. Prime che il test di leç al jentri
in vore a coventin inmò cuatri setemanis di timp tal câs che
cualchidun al vueli impugnâlu par incostituzionalitât e po il vie
libare de regjine. Cheste leç i da une vore plui fuarce al gaelic
dentri de scuele, al comente cun sodisfazion il Bòrd
na Gàidhlig che, a pene che il test al
varà la aprovazion reâl, al varà di imbastî i plans in detai par
meti in vore ce che la leç e previôt pe lenghe gaeliche.
Font:
Scottish Parliament,
03/02/16;
Bòrd na Gàidhlig, 03/02/16


text:
Ai 5 di
Fevrâr la Cymdeithas yr Iaith Gymraeg (Societât pe Lenghe Galese) e
àn inviât une campagne di disubidience civîl par sburtâ il guvier
galês a meti in vore azions plui fuartis par garantî i dirits
linguistics. Ta chê zornade i militants de organizazion a àn ocupât
diviers puints ator pal Gales metint fûr strissons là che si
domande al esecutîf galês di meti in vore azions plui fuartis par
garantî i dirits linguistics de popolazion. La campagne e nas dopo
che il guvier al à refudât di vignî incuintri aes propuestis fatis
indenant de organizazion ancjemò un an indaûr. Tra lis domandis de
Cymdeithas si à: slargjâ l’ûs curicolâr dal galês in dutis lis
scuelis; meti in vore nivei di tutele e di promozion de lenghe tai
servizis di utilitât publiche plui alts; espuartâ in ducj i uficis
publics il model linguistic positîf za in vore te regjon dal
Gwynedd; incressi i fonts pal galês; e meti la lenghe al centri des
politichis pal svilup sostignibil.
Font:
Cymdeithas, 05/02/14


text:
Il Partît de Coalizion Magjare (MKP, Magyar Koalicio Partja), moviment di riferiment de comunitât ongjarese de Slovachie, al domande di modificâ la leç linguistiche statâl e chê di protezion des minorancis linguistichis su la fonde dai indreçaments de Cjarte europeane pes lenghis regjonâls o minoritariis. Cun di fat, pal MKP, lis ultimis modifichis fatis buinis dal parlament slovac su la leç linguistiche statâl a laressin a limitâ l'ûs dal ongjarês e di chês altris lenghis minoritariis feveladis intal paîs.
Font: MKP, 19/01/10


text:
Irlande dal Nord: finide la campagne militâr britaniche
I 31 di Lui a son stâts la ultime zornade de cussì clamade “Operation Banner”, ven a dî la campagne militâr britaniche in Irlande dal Nord. Si trate de operazion plui lungje inte storie dal esercit britanic: di fat e jere tacade in maniere uficiâl intal 1972, cundut che i prins reparts a vevin tacât a rivâ inmò tal 1969. L’esercit britanic al jere stât mandât tes Sîs Conteis cun chê di cuietâ la situazion, daspò de ofensive de polizie nordirlandese e dai grups paramilitârs unioniscj cuintri dal moviment pai dirits civîi che si bateve par che ae popolazion nazionaliste irlandese a fossin garantîts i stes dirits de comunitât lealiste. Dut câs, i militârs britanics, che sul imprin a vevin vût il bon acet dai nazionaliscj, a jerin deventâts in curt un altri imprest di repression cuintri de comunitât nazionaliste. Cun di fat, diviers dai episodis plui sanganôs de storie resinte de Irlande dal Nord a àn vût come protagoniscj reparts dal esercit britanic: a tacâ dal “Bloody Sunday”, cuant che ai 30 di Zenâr dal 1972 parecjadutiscj britanics a coparin 13 civîi che a vevin partecipât a di une marcje pai dirits civîi a Derry. La smilitarizazion de Irlande dal Nord al è un dai ponts dai acuardis di pâs, e la fin uficiâl de campagne militâr scomençade tal 1972 e je un pas ta cheste direzion. Rispiet ai 20 mil militârs britanics che si cjatavin tes Sîs Conteis cuant che si à inviât il procès di pâs, la fin de operazion e à puartât chest numar a 5 mil unitâts. Une riduzion che si à svilupade ta chescj agns, ancje se no simpri in maniere liniâr, come che a àn plui voltis denunciât i rapresentants de comunitât nazionaliste.
(Font: Gara, 31/07/07)


text:
Sahara Ocidentâl: in miârs in place a Madrid pe autodeterminazion
A jerin in miârs ai 15 di Novembar a Madrid par manifestâ la lôr solidarietât cul popul saharawi e par denunciâ la ocupazion ilegâl dal Sahara Ocidentâl de bande dal Maroc e lis responsabilitâts dai diviers guviers spagnûi par cheste situazion. Cun di fat, propit la Spagne e à lis responsabilitâts plui grandis a nivel european pe ocupazion marochine dal Sahara Ocidentâl, dal moment che intant dal procès di decolonizazion e à lassât man libare al Maroc par ocupâ militarmentri il teritori. La manifestazion e je stade inmaneade dal coordenament des associazions solidariis cul popul saharawi e di une associazion che e ten adun rapresentants dal mont dal spetacul impegnâts pe libertât dal Sahara Ocidentâl. Lis responsabilitâts de Spagne, dut câs, no si riferissin dome al procès di decolonizazion, ma ancje al dì di vuê dal moment che e furnìs al Maroc materiâl militâr che al covente par mantignî la ocupazion dal Sahara Ocidentâl e par perseguitâ la popolazion saharawi che di passe trente agns si bat pal dirit ae autodeterminazion.
Font: Nationalia, 17/11/08


text:
A son vignudis sù dôs cjasis subit di là de nestre, di doi fradis, cun cinc fruts che sot sere àn cjapade la mende di fâ une partide di balon tal lôr curtîl.
“Tire, passe, goal!” si sintiju businâ, intun legri sunsûr che no si è plui usâts a considerâ.
Cuant che pe strade nol passe un automobil, al è sigûr un camio, un tratôr o almancul une motorete, epûr un nol fâs câs, al considere, al seguite a fâ il so fat. Ma la musiche e gambie cul vosarili di cinc fruts che a zuin di balon. Alore al pâr di strani. Un si disconcentre tes sôs robis, fintremai a sustâsi di dute la babilonie di chei frutaçats.
La facende e je clare. La orele e il sintiment si adatin aes robis ordenariis e si viôt che un trop di fruts ch’a zuin nol è, in zornade di vuê, un fat comun. Dulà che, une volte, i fruts a jerin talmentri tancj che si veve un bon fastidi a pensâ ce metiur non. E alore si ricoreve ai nons dai muarts, dai nonos e dai nonobis o ancje, des voltis, ai numars ordenâi.
Primo, al prin frut, che ai vût ancje jo gno barbe Primo, muart in Argientine. Secondo, al secont. Terzo, al tierç, come Terzo da la Tine, par dî un, che al vignive a compagnâ i fruts di Sante Marie a Verzegnis ogni an d’istât, cjase dal plevan. Quarto, al cuart. Quinto, al cuint, a ûs Quinto Saberdencje capitât a stâ chenti di Sclaunic, dulà che la sô int e jere capitade par antîc di Saberdencje.
Al sest si disevi Sisto. Settimo al setim. Ottavo, Ottavio e ancje Otto, passant alore cumò a un numar cardinâl, al otâf, sicu Oto Maçon, a stâ in face a nô, che si presentave infalibil, magari a dute gnot, a judâ gno pari cuant che al scrocave pe vacje il timp dal fâ.
Plui intrigâts si cjatavisi a jessi cul frut seguint, che al pareve di strani meti non Nono a un frut subit nassût. Decimo, invezit, al decim, cun braure, tratantsi di une bocje in plui ma ancje di doi braçuts pronts a judâ cjase, subit dispatussâts.
Fruts a nassevin ancje dopo, in cualchi cjase, ma si meteviur altris nons, corint alore a consultâ il lunari, stant che, passât il dîs, i numars a parevin adats dome pai papes.
Fin che, di un frut al altri, al capitave il moment che al ultin i metevin non Firmino o Fermino.
“Fermìno?” i diseve la femine al om, che e jere rivade alore cumò la volte di fermâ.
Storiutis de buinegnot
di Ivano Urli


text:
Lis rogazions di pre Toni Beline
Tal 2011, Glesie Furlane e veve publicât il libri “rogazions” di pre Toni Beline, une anticipazion de sô Opera Omnia. Intal mês di Dicembar dal stes an, La Patrie
dal Friûl e veve publicât la jentrade al libri, scrite di Claudio Violino, chê volte assessôr ae agriculture de Regjon.
Par Pre Toni Beline, lis rogazion a rapresentin la vite, il simbul reâl di un mût di jessi, vêr e sclet dal popul furlan, gjenuin, dulà che la culture materiâl e spirituâl si incjarne inte tiere, inte vite su pe Tiere.
Un libri profont che us conseìn di lei, parche che al invide a rifleti cence ipocrisie su pe grande impuartance che al à il vivi diret, fuart e vitâl cu la tiere, scune e tombe dal om. Come che al ricuarde Violino: «Pre Antoni su chei temis achì al devente profetic, al viôt plui in là dai siei voi, al cjale cun voi trassendentâi… Al è il Pre Antoni plui dolç e afetuôs, delicât e poetic, cuasi intim, in confidence cu la anime, come che al saveve jessi cui amîs.» ❚
✒ A.S.


text:
Cui jerial Luigi Garzoni?
Al è nassût a Adorgnan ai 19 di Zenâr dal 1890 e al è muart a Cjassà ai 14 di Fevrâr dal 1972. Ex seminarist, al à fat il gjinasi al liceu Stellini di Udin e al à cjapât il diplome al Canova di Trevîs. Par trê agns al à studiât jurisprudence a Padue e daspò al è stât abilitât al insegnament al istitût Percoto di Udin. Tal 1925 al à tacât a insegnâ cjant corâl al Tomadini di Udin e intes scuelis udinesis, fin al 1958, cuant che al è lât in pension. Tra il 1945 e il 1970 al à formadis e direzudis diviersis corâls furlanis, tant che I cjantôrs dal Friûl, rapresentant la Italie e il Friûl intes cunvignis folcloristics plui impuartantis dal mont. Dal 1933 al 1940 al à fondât e direzût il Coro San Michele di Verone. Al à scrit cirche mil cjants e vilotis furlanis, tant di meretâsi il titul di Cjantôr dal Friûl. Tra lis plui cognossudis, in plui di Cisilute, Ave, o Vergjine us saludi, Cjants dal vin, La biele stele, La ziguzaine, Cjampanis de Sabide sere, La viarte… ❚
A.S.


text:
Celso Cescutti: la creativitât a brene vierte
Fra i tancj inovâi di chest an, si fâs ancje chel de muart di Celso Cescutti, nassût tal 1877 e muart tal 1966. Cescutti al è stât poete, studiôs, inventôr, viazadôr, naratôr. Al è un dai sîs poetis furlans che Pasolini al sielzè pe sô antologjie de poesie dialetâl dal Nûfcent, che al curà cun Mario Dell’Arco intal 1952 (chei altris a son Carletti, Naldini, De Gironcoli, Cantarutti e Pasolini stes). Pasolini no lu trate masse ben: lu viôt tant che un inleterât, scuasi analfabet. Ma cheste e je ancje la miôr cualitât di Argeo (pseudonim di Cescutti), che al è un poete di istint, inmediât, sclet, indotât di une fuarce espressive elementâr.
Di famee siore, Cescutti al podè diplomâsi gjeometre e vivi di rendite, dedicantsi aes ativitâts che plui i plasevin. Al jere om di grant inzen, autôrs di diviersis invenzions. La sô art poetiche par furlan le esprimè intai agns di zoventût. Intal 1911 al publicà il librut Primevere. Secjade la vene poetiche cu la prime vuere mondiâl, inte maturitât si limità a dâ dongje dutis lis poesiis che al veve scrit e a ordenâlis.
Apassionât di musiche e di cjant, al componè un grant numar di vilotis, romanzis, serenadis, imnis. Fra lis sôs cjartis ineditis al è dentri un Imni dai Ladins e dai Furlans.
A metât di Jugn a Flaiban lu an festegjât cun tantis iniziativis. Par cui che nol jere e pai curiôs di chest personaç, al reste il libri Robis di fruts. Poesiis di Celso Cescutti, che al met insiemi, in stampe anastatiche, i cuatri volums publicâts dal poete. Par vêlu, contatâ Comun o Pro loco di Flaiban. ❚
✒ Redazion


text:
FRIÛL EUROPE. A Bruxelles e a Udin si domande un rilanç de Europe «unide te diversitât»
Votazions, inovâi e iniziativis par fâ il pont de situazion e par rilançâ la integrazion europeane, la partecipazion democratiche e i dirits dai citadins. In Europe si cjate une continuitât di fonde tra il mês di Mai a pene passât e chel di Jugn. Cun di fat ai 23 di chest mês tal Ream Unît, là che si à votât ai 5 di Mai pes aministrativis e pai parlaments di Scozie, Gales e Irlande dal Nord, si fasarà il referendum in cont de permanence o mancul di chel Stât dentri de Union europeane e trê dîs plui tart a tornaran a votâ, ma pes elezions politichis, ancje i citadins dal Ream di Spagne.
In particolâr al sarà il moment de veretât pe cussì clamade “brexit”. Dai sondaçs fats un mês prime dal vôt a saltin fûr indicazions a pro de vitorie di chei che no vuelin tirâsi fûr de Ue. Cheste tindince e somee cressi cul svicinâsi de consultazion, ma se e les intune maniere contrarie, in tancj di lôr no àn dubis: in chel istès che la Grande Bretagne si gjavàs de Union, la Scozie e sburtarès daurman pe indipendence e pe “jentrade in Europe”. A son pronostics che a cjatin conferme tal sucès eletorâl dal Partît nazionâl scozês (SNP) di un mês indaûr, cuant che ancje il Partît nazionâl galês (PC) al à jonzût un bon sucès, cemût che si pues lei plui in detai tal articul chi a çampe.
A son stadis calcoladis tant che une sorte di referendum su la Europe e suntune cierte idee di europe ancje lis elezion presidenziâls in austrie, là che te balotazion dai 22 di Mai al à vinçût, cuntun 0,6% di vantaç sul liberâl nazionalist Norbert Hofer, il candidât ecologjist e europeist Alexander Van der Bellen. Une buine gnove pe Austrie e par dut il continent, ma ancje la conferme de esistence di chê polarizazion, tra pôris e sperancis e tra ideis dai prejudizis, che e segne lis societâts europeanis contemporaniis.
Tal stât spagnûl, dopo che des elezions di Dicembar dal 2015 nol è saltât fûr nissun guvier, cussì ai 26 di Jugn si varan di elei lis gnovis Cortes. La situazion e somee ancje chest viaç avonde incierte, cundut de novitât, a çampe, de aleance tra Podemos e Izquierda Unida. Viodarìn ce che al nas, in particolâr tai Paîs Catalans, tal Paîs Basc e in Galizie.
Il 1n di Jugn, par intant, a Bruxelles, i grups dai Verts/Aleance libare europeane (ALE-EFA) e de Çampe unitarie europeane/Çampe nordiche verde (GUE/NGL) dal Parlament european, adun cu la Rêt europeane pe paritât des lenghis (ELEN), a àn inmaneât une cunvigne dal titul Respecting linguistic diversity? Language discrimination in the EU. Cun chê di denunziâ lis discriminazions che a vegnin patidis de bande dai citadins europeans che a fasin part des minorancis e di sburtâ la metude in vore de normative di tutele che za e esist e il disvilup di gnovis azions a pro dal ricognossiment concret dai dirits linguistics a ducj i nivei, si àn dât dongje eurodeputâts, esponents di associazions e organizazions espression des diviersis comunitâts e rapresentants de Comission europeane, dal Consei de Europe, de OSCE e des Nazions Unidis.
Di chescj argoments si à fevelât ancje a Udin, ai 23 di Mai, alì de Universitât, inte suaze de tierce edizion de taule taronde Friûl@Europe. Cun chê di memoreâ il trentesim inovâl de muart di Altiero Spinelli e di ricuardâ la sô persone, la sô ativitât e il so impegn a pro de Europe unide, si à fat cualchi resonament in cont de Europe che e je e di chê che e mancje e che nus covente. La atenzion e je stade pontade propit viers dai dirits des minorancis, de informazion e de promozion de diversitât linguistiche, a tacâ de realtât de regjon Friûl-VJ. ❚
Marco Stolfo


text:
I trê scufiots: NO ai referendum di bande de Regjon
Nuie di fa, trê scufiots in muse ae democrazie. Cu lis decisions, a maiorance, dai 5 di Lui di bande dal Consei regjonâl, si è stabilît che i citadins dal Friûl-Vignesie Julie no podaran esprimis su trê des riformis plui contestadis dai ultins agns in Regjon. Nuie referendum sul gnûf model di sanitât, nuie referendum su lis Uti, lis Unions teritoriâls intercomunâls che a dovaran cjapâ il puest des provinciis abolidis aromai definitivementri, nuie referendum nancje su pe propueste di dividi la Regjon in dôs provinciis autonomis (Friûl di une bande, Triest di chê altre, sul model dal Trentin e dal Sud Tirôl).
«O vin assistût a une decision vergognose, cuintri il popul», al à comentât a cjalt il sindic di Rivignan-Teor, Mario Anzil, puartevôs dal comitât “Tuttiperilfriuli”, domandant po dopo ai furlans di meti ducj fûr dai barcons la bandiere cu la acuile patriarchine: «e il popul justementri al reagjìs, il Friûl al reagjìs e nol dismentee». Dal stes tenôr il pinsîr dai comitâts pe sanitât, in bataie di un grum di mês di Sacîl a Glemone, di Gurize a Tisane a Monfalcon: «Ancjemò une volte la Zonte Serracchiani e il centri çampe che le sosten a àn dimostrât la considerazion che a àn de volontât popolâr. A son stâts plui di 2.500 i citadins che a àn firmât par domandâ il referendum su la abrogazion de leç, a testemoneance dal malcontent gjenerâl che al è petât sù, dai monts al mâr, dopo la aplicazion de gnove sanitât. Nô dut câs no si fermarìn e o sin pronts a gnovis iniziativis, sigurementri aes prossimis elezions si impensarìn di cui che al à votât No ae amissibilitât dal cuesît».
Dopo bonade la rabie, il comitât vuidât di Anzil si è subit cjatât cun Giorgio Marchesich, leader dai triestins che a stan pontant al ricognossiment dal TLT, il Teritori libar di Triest, e si è stret un pat politic par unî lis varis animis teritoriâls dal indipendentisim, dal autonomisim e dal ambientalism furlan e triestin; si son costituîts vêrs Comitâts di Liberazion, pronts dai prossims mês a «ristabilî un nivel minim di democrazie e di libertât, violât de decision dal consei regjonâl, e tornâ a rilançâ il progjet des dôs provinciis autonomis dal Friûl e di Triest».
Il prossim banc di prove pe Zonte al sarà, dut câs, une gnove richieste di referendum, chel proponût dai sindics e dai comitâts pe abrogazion de leç sul servizi idric e des scovacis, altre riforme contestade, soredut pe sô filosofie di font che e ponte a un acentrament des decision e de gjestion, preludi - secont i comitâts - ae svendite de aghe aes multiutility dal Nordest. ❚
✒ David Zanirato


text:
Archive for the ‘Lis miôr intervistis’
Il presidente de ARLeF, Lorenzo Zanon nus fâs un belanç su la lenghe furlane
No covente jessi patîts di furlan par rindisi cont che il 2011 per marilenghe nol è stât un an come ducj chei altris. Baste cjalâ a ce che al è stât il grant event dal Liet International, il festival des cjançons intes [...]
Posted on on Dicembre 16th, 2011 in
2011, Articoli, Dicembar, Lis miôr intervistis |
No Comments »
Di Glemone ai plui impuartants incarics a nivel talian in cont di dirit editoriâl e di dirit di autôr. Interviste cun Ivan Cecchini, un dai plui grant esperts dal setôr, par fevelâ di editorie e leterature, une volte tant dal pont di viste economic.
Diretôr par agnorums de Aie (Associazion Taliane dai Editôrs), membri dal Consei [...]
Posted on on Novembre 9th, 2011 in
2011, Articoli, Lis miôr intervistis, Novembar |
No Comments »
Interviste cun Gabriele Pelizzari, autôr dal libri “Il Pastore ad Aquileia”, un gnove leture dal paviment musîf de aule sud de Basiliche Mari dal Friûl
Cemût nassie la idee dal libri?
Intune lezion dal cors di Storie dal Cristianisim antîc dedicât al Pastôr di Erma – al jere il 2000 e o jeri ancjemò matricule –, il [...]
Posted on on Agosto 15th, 2011 in
2011, Articoli, Avost, Lis miôr intervistis |
2 Comments »
Scletece e umanitât a son lis primis peraulis che mi vegnin iniment a pene che o tachi a fevelâ cun Amato De Monte, il miedi che al à viodût di Eluana Englaro tai ultins dîs de sô vite. E la sogjezion, che mi à compagnât par oris prime dal nestri incuintri, si sfante a pene [...]
Posted on on Dicembre 9th, 2010 in
2010, Articoli, Dicembar, Lis miôr intervistis, Març, Setembar |
1 Comment »
Dôs edizions di 1500 copiis in dome trê mês: un miracul vuê par un libri di poesie. Par solit tes scansiis des buteghis di libris i volums in viers si fâs une vore di fature parfin a cjatâju. Ma al è difarent il destin di »Mandate a dire all’imperatore», la opare che e à fat [...]
Posted on on Novembre 15th, 2010 in
2010, Articoli, Lis miôr intervistis, Otubar |
No Comments »
Trê, cuatri, cinc spagnolets. Un daûr di chel altri, intant de interviste, fûr di un bar di Udin. O torni a incuintrâ il vice diretôr dal Tg5, il furlan Toni Capuozzo, daspò doi agns. Al jere stât gno docent ae universitât. Lu cjati, a pene tornât di Cjamparòs dulà che al à passât lis vacancis, [...]
Posted on on Ottobre 11th, 2010 in
2010, Articoli, Lis miôr intervistis, Setembar |
No Comments »
Sandra Pizzolitto Pupatello, ministre dal guvier dal Ontario in Canadà. Braurose des sôs lidrîs furlanis (di Morsan des Ocjis, ndr), par jê il Friûl al è un esempli ancje dal pont di viste economic cu lis sôs impresis e i vierç lis puartis dal Canadà par «vignî e insegnâ il lôr sisteme di lavorâ». Ma no dome: [...]
Posted on on Agosto 17th, 2010 in
2010, Articoli, Avost, Furlans tal Mont, Lis miôr intervistis, Zenâr-Fevrâr |
1 Comment »
Cuant che si fevele di Dino Zoff e ven simpri iniment la sô espression suturne e impassibile, di cuant che al jere zuiadôr fint a lis sôs presincis a la vuide di impuartantis formazions di balon. Cjapant in man il telefon par clamâlu, la man no jere propit ferme par vie di un ciert sens [...]
Posted on on Giugno 15th, 2010 in
2010, Articoli, Avost, Furlans tal Mont, Jugn, Lis miôr intervistis, Novembar, Zenâr-Fevrâr, lenghis 482 |
No Comments »
Se o intitulìn il toc «un furlan prin tal PD a Milan» ise une robe che e à mani? Intant o sin daûr a fâ la interviste par furlan…
Jo o soi nassût a Cormons e o soi braurôs des mes origjins. Par scherç, dispès o dîs che – di furlan – a cuatri agns o [...]
Posted on on Maggio 17th, 2010 in
2010, Articoli, Lis miôr intervistis, Mai |
No Comments »
La libertât, chê totâl, e je une utopie. Epûr a esistin personis che te fasin nasâ. Mauro Corona al è une di chês. Te sô tane di Ert, une buteghe-cjase-dipuesit di cualchi metri cuadri, al vîf come intune flabe. Jenfri libris butâts par ogni cjanton, sfueiuts che a pindulin di cualchi gjoce, tocs di spiei, [...]
Posted on on Aprile 19th, 2010 in
2010, Articoli, Lis miôr intervistis, Març |
1 Comment »
Siore Giannola, di dulà vegnial il so amôr pe civiltât contadine? Aie vivût di piçule in campagne?
Chest amôr al ven fûr dal privileç di vê vût gjenitôrs che mi àn trasmetût l’amôr e il rispiet pe mê tiere, il Friûl, pes sôs tradizions, pai siei ûs e costums.
O soi nassude a Percût, tal comun di [...]
Posted on on Marzo 15th, 2010 in
2010, Articoli, Lis miôr intervistis, Zenâr-Fevrâr |
1 Comment »
Là sù, sore dal gratecîl che al sarà il simbul de libertât e di rinassite de Americhe colpide dal terorisim, e svintularà un bandiere de Patrie. E simpri là sù, – ma di chê altre bande dal mont – lis cjampanis de tor di Muris a sunaran a fieste. Un dopli fîl al coleghe New [...]
Posted on on Settembre 23rd, 2009 in
2009, Articoli, Avost, Furlans tal Mont, Lis miôr intervistis |
No Comments »


text:
19 mar 2010
Il guo, l'uçadôr / L'affilatore ambulante
5 commenti:
- DoneBete ha detto...
-
ta basse o disin il gue. O ai viodût che il lôr patron al je San Pauli Apuestul, ma invezit vuei al je San Josef e duncje e je le fieste dai paris
auguris Jaio!
- 19 marzo 2010 16:07
- Jaio Furlanâr ha detto...
-
Osti, o scuegnarai uçâ i miei curtís semai doman al mi rive cualchidun in cjase e ch'o ai di taiâ alc...Ma achi, le fieste dai pâris mi pâr ch'a é il mês di zugn.
Dutcâs grazzis.
- 19 marzo 2010 17:12
- LenAine ha detto...
-
E invesi viòt, son ancjamò =D ancje se l'ultima volta che lu ai sintut pasà (che altra estàt) al'era cul furgon pal pais, no cun la biciclette xD
- 20 marzo 2010 11:58
- Galliano ha detto...
-
Jaio:
Il gue o ucefuarpiis,
a le da timp, chi volevi scrivi alc sui mistîrs ambulants co crodin a sedin za sparîs, achì a Buenos Aires di râr plui che viodilu a si lu sint, al sivilâ tun flaut di Pan, la int a sintilu a salte fûr dai soi apartaments, cun fuarpiis e curtìs .
Mandi,e buine uçade.
- 20 marzo 2010 17:57
- Jaio Furlanâr ha detto...
-
Achi da mé invezit a tu scuegnis uçâ i curtís di bessôl o ben butâiu vie e comprâ gnûfs parcé che i uçadôrs a son sparîts.
- 21 marzo 2010 10:01


text:
19 mar 2010
Filologjicât / Filologica Friulana
2 commenti:
- DoneBete ha detto...
-
Mandi Jaio
In dutis li glesiis o santuaris co ai visitât i ex-voto si somein ducj. Di piçule a mi vevin fat un grant contà di chei di Madone di Grazie a Udin. O crôt di sei stade une volte. In Croazie, al Santuari di Trsat, Fiume, le guide a jere une siorete cu le smanie di mostrà dute le racuelte dai ex-voto e fânus preà, anje se le visite a jere culturâl e no di devozion.
Ma no jere une tipo muinie, anzit, la volte co sin lats a Abbazie nus à contât, cun fà mondan, di gjtis che faseve in barcje e divertiments alcolics.
Biele che da lis cjalcis di Samuela e dai tancj kilos di libris.
Alì, tal Palaç di Vie Manin, a je ancje le sede de ATF e jo o lavi cuant che organizavi lis rassegnis di teatri furlan.
- 19 marzo 2010 09:59
- Jaio Furlanâr ha detto...
-
Jo o vevi viodût chei de madone di graciis ma bielzà da frut, o no crodevi masse e a mi à fat plasê che a iu vedin tirâts vie.
Chê des cjâlcis a é vere ma o ai gambiât il non par discrezion:-)
- 19 marzo 2010 12:11


text:
29 mar 2010
Metro Mosca
O sintarês di sigûr cjacarâ des reazions dai rùs daspó dal atentât tal metro. Cule antene satelitâr, o ai a pene viodût Giulietto Chiesa contâ lis sôs impressions in inglês in diret di Moscje e cence vê nissune simpatie particolâr par lui o pensi come lui che nol é dite che le veretât a sedi chê chê ducj a crodin
...I atentâts a son sucedûts tes dôs stazions dongje dal ministeri dal interni e dal Kgb. Rôbis che a podaressin fâ pensâ che i teroriscj a volevin tocjâ di plui chei che a lavoravin lí ma cualchidun al pense ancje che al podarès sei organizât dal Kgb su ordint di Putin par fâ tasê chei che a reclamavin le sô demission tai dîs passâts.Sfortunatamentri infat, al é bielzà sucedût che un atentât al sedi stât organizât in tun condomini, pal KGB, par podé dâ le colpe ai teroriscj e menâ un’âltre vuere.Un tic come ch'al é sucedût a New York cu lis twin towers. Naturalmentri, i rùs, in te nervositât dal atentât, a se cjapin cun ducj chei che a an le piel plui scure e cualchidun si é fat pestâ pe strade.
Alore, ce sucedial ? Che cjapâ un taxi, vuê al coste 10 vôltis di plui…Parce che scuâsit ducj i tassiscj a Moscje a son dal Caucaso.
Sentirete di sicuro parlare degli attentati nel metro di Mosca di oggi. Anche se non sono e non saró mai comunista, sono sentimentalmente legato a sto paese che ho già visitato a più riprese.
Allora, come quando succedono delle grandi cose, apro la TV e siccome non mi fido di nessuno,
viaggio sui canali del mondo intero con l’antenna satellitare. Ho per esempio appena sentito Giulietto Chiesa, fare i suoi commenti in inglese sulla BBC. Nessuna simpatia mi lega a lui ma sono del suo parere quando dice che sotto gli attentati non c’é solo qualcosa che abbia da vedere agli affari interni del paese. Ascoltando il suo parere vedevo i filmati di Russia Today, dove facevano vedere alcune video sull’attentato e anche alcune reazioni « nervose » di certi russi contro dei passanti che verosimilmente avevano solo i capelli e la pelle più scura e non erano né ceceni né caucasiani. Poi anche la reazione dei tassisti, che oggi fanno pagare il taxi anche dieci volte di più…Ma, si dice, la maggioranza degli autisti viene dal Caucaso…
Scrit dal Mario Sommarti A l'ore juste: 17:36
Etichetât: fotos, Politicadis/Politica
Nessun commento:
Iscriviti a: Commenti sul post (Atom)


text:
Irlande dal Nord: lis elezions a radicalizin lis posizions
Contrari di ce che a pensin tancj di lôr, il procès di pâs in Irlande dal Nord al è inmò lontan dal jessi rivât insom e, in dì di vuê, a son inmò tantis lis cuestions di discrosâ e i problemis che a restin ancjemò in pîts. E, ancje chi, contrari di ce che tancj a son puartâts a pensâ, i pidiments principâi no rivin de part nazionaliste e republicane de popolazion irlandese, si ben dai setôrs politics espression de part unioniste che, come che al è sucedût ta chescj agns, a son simpri pronts a cjatâ fûr gnovis provis di fâ superâ ai republicans, cence jessi disponibii a fâ nissun pas indaûr. Poiâts, ta chest mût di fâ, des autoritâts britanichis che, lontanis di davuelzi chê funzion super partes che a volaressin fâ crodi al mont, a mostrin a clâr di clopâ dut di une bande. La mancjance di disponibilitât dai partîts unioniscj ae condivision dal podê cui moviments che a rapresentin la popolazion nazionaliste e republicane irlandese, e à puartât ancjemò une volte al vôt par elei i deputâts pe Assemblee nordirlandese. Il cuadri che al è saltât fûr, dut câs, al mostre une radicalizazion inmò plui fuarte dal eletorât. In cinc partîts si son dividûts passe il 90% dai vôts. A cressi di plui al è stât il Democratic Unionist Party, o sei la ale plui dure dal unionisim vuidade dal pari – paron Ian Paisley, che cul so 30,1% dai vôts al à cumò 36 deputâts, ven a dî 6 in plui des ultimis elezions. Simpri sul front unionist, si à sbassât une vore il consens pal Ulster Unionist Party, che al à pierdût cuasi il 8% dai vôts e 9 deputâts, ma che al pues contâ ancjemò su 18 elets. A cressi une vore, invezit, al è stât il Sinn Féin, il partît di riferiment dai republicans irlandês, che al à cjapât plui dal 26% dai vôts e che al à vût 28 deputâts, 4 in plui de ultime volte. Il Social Democratic and Labour Party, che al rapresente l’eletorât nazionalist irlandês plui moderât, cul 15% dal consens al à vût 16 deputâts, ven a stâi 2 in mancul de ultime volte. Cuinte fuarce in cjamp e je l’Alliance Party, moviment che al varès di rapresentâ la aree moderade cence riferiments confessionâi, cul 5,2% dai vôts e 7 deputâts, un in plui des ultimis elezions. A completâ la Assemblee nordirlandese a son po altris trê deputâts: un vert, un indipendent e un rapresentant dal Progressive Unionist Party, ven a dî la espression politiche di une part dai grups armâts lealiscj, ma che e puarte indenant une politiche plui progressiste di chei altris moviments unioniscj e ancje plui disponibile tai confronts dal Sinn Féin. Cumò al è timp fin ai 26 di Març par rivâ a di un guvier che al meti dongje esponents unioniscj e republicans. Cence di chel si larà indenant cu la aministrazion direte di Londre.
Irlande dal Nord: gnovis consultazions pe leç sul gaelic
Il guvier britanic al à presentâts lis liniis de propueste di leç che al intint di presentâ su la tutele dal gaelic in Irlande dal Nord. Tra lis altris si previodin: la pussibilitât di doprâ l’irlandês tai procediments penâi; plans pal ûs de lenghe intai uficis publics; documents uficiâi ancje par gaelic; e un comissari pe lenghe irlandese. La leç e jere stade prometude za di timp dal guvier britanic, daspò di agns di pressions des associazions a pro dal gaelic e dai rapresentants de comunitât nazionaliste nordirlandese. Dome che cumò, il guvier al à fat savê che al vierzarà un altri zîr di consultazions di 12 setemanis, cundut che associazions, istituzions e moviments politics a fossin za stâts sintûts in proposit. Pes associazions che si batin pe tutele e la promozion de lenghe irlandese, chel dal guvier di Londre al è un compuartament scoret che al va cuintri des garanziis che a jerin stadis dadis e che a jerin previodudis ancje intai acuardis di pâs.
Cornualie: cornic inmò fûr de Convenzion Cuadri
Il rapuart su la metude in vore de Convenzion cuadri pe protezion des minorancis nazionâls che il guvier britanic al à inviât al Consei de Europe sul finî di Fevrâr nol fâs riferiment ae Cornualie. Ancjemò une volte, duncje, il Ream Unît al sielç di no calcolâ i cornics di comunitât nazionâl. Diviersis aministrazions locâls, associazions, organizazions no governativis e ancje parlamentârs a vevin domandât di slargjâ lis misuris di tutele previodudis de Convenzion ancje ae comunitât corniche, ma cence sucès. Tor de fin dal mês, dut câs, rapresentants dal Consei de Europe a saran a Londre par frontâ la cuestion sei cui delegâts dal guvier britanic, sei cui rapresentants cornics. Intai ultins agns e je cressude in Cornualie tant la domande di vê une Assemblee nazionâl, sul model di chê galese, che la domande di tutele pe lenghe proprie, une lenghe celtiche imparintade cul galês e cul breton.
Paîs Basc: si lavore su la riforme de scuele
Novitâts par chel che al rivuarde il sisteme scolastic inte Comunitât Autonome Basche. Fin cumò la plui part des scuelis e jere organizade su trê modei: A, dut par spagnûl fûr che lis oris pal insegnament de lenghe basche; B, che al jere, plui o mancul, a miezis tra spagnûl e basc; e D, dut par basc gjavadis lis oris pal insegnament dal spagnûl e di une lenghe foreste. Tai ultins agns i gjenitôrs a àn sielzût pai lôr fîs simpri di plui chest ultin model che cumò al è aromai il plui frecuentât. La plui part di chei altris students a frecuentin il model bilengâl e a son simpri di mancul chei che a seguissin il model par spagnûl. Dut câs ducj i partîts de CAB, gjavade la diestre spagnoliste dal PP, a àn decidût che al è rivât il moment di riformâ chest sisteme. Il gnûf implant scolastic che al à tacât il so iter intes istituzions baschis al previôt une presince plui fuarte dal basc e al fisse dai nivei minims di competence linguistiche di verificâ a ogni cicli scolastic. Dentri di cheste suaze, ogni scuele e podarà sielzi ce lenghis doprâ pes diviersis materiis. L’obietîf finâl al è chel di garantî che ducj i students a vedin un nivel di paronance de lenghe basche, dal spagnûl e di une lenghe foreste.
Ocitanie: a Besièrs la manifestazion “Anem Òc!”
Grande partecipazion sabide ai 17 di Març a Besièrs/Beziers, te regjon de Lenghedoc, là che si è davuelte la manifestazion “Anem Òc!” inmaneade di un coletîf di associazions formadis dal Institut d’Estudis Occitans, dal Felibrige, de Federazion dai insegnants di lenghe e culture ocitane, des scuelis Calandretas, de associazion Òc-Bi e dal Conselh de la Joventut d’Òc. Cun cheste iniziative si voleve domandâ al guvier francês il rispiet dai dirits de popolazion di lenghe ocitane cu la presince dal ocitan intes scuele statâl, inte aministrazion publiche e intai mieçs di comunicazion. La manifestazion, che e à vût la poie di 300 aministradôrs locâi, 200 associazions culturâls e 500 personalitâts dal mont culturâl, economic, sportîf e associatîf, e à puartât in place plui di 20 mil personis.
Republiche Ceche: in vore la Cjarte europeane pes lenghis
Cul prin di Març e je jentrade in vore inte Republiche Ceche la Cjarte europeane pes lenghis regjonâls o minoritariis. Cundut achel, la situazion no mude plui di tant pes comunitâts di minorance che a vivin tal paîs centrieuropean, là che la leç e previodeve bielzà misuris di tutele pal ûs des lenghis inte scuele, inte publiche aministrazion, inte justizie, tai mieçs di comunicazion e te segnaletiche. Une tutele che, dut câs, e jentre in vore dome là che la minorance e rapresente almancul il 10% de popolazion. Di chest pont di viste la situazion miôr e je chê dai polacs che a vivin te regjon a cjaval tra Moravie e Slesie. Un ciert nivel di tutele, dut câs, al interesse ancje slovacs, todescs e rom; plui dificile, invezit, la situazion pai ongjarês.


text:
No sai s'al é lui ch'al a dite che diu nol a humor ma al a dite chiste achi: “Plui che in cualchisei altri periodi de storie, l'umanitât jè denant a une beorcje. Une strade a puarte a la disperazion e che altre, a disvidrignide totâl. Sperin di vê il sintiment di fâ la sielte juste.”
Ce biel ch'al é di podê fâ pensâ le int zence ch'a si sinti colpevule dal lôr passât.
O crôt che il nestri stîl, come chel dal Allen nus vegni de culture ch'o vin vût. Se le difarence tal pensâ aé propit chê, mi plasarès cjatâ un ebreo furlan ch'al meti un tic di pevar e sâl in tes pensadis par furlan par podê tradusilis in inglês. Ma i ebreos , vano ducj in Americhe?


text:
Il barbon oramai al veve cjapât confidence e al sburtave il zouc lant a nulî lis sachetis, lis borsetis e i zoiéi de siore. Le int a capive subite indulà ch'al voleve rivâ e a scomençave a tifâ pal cjan-barbon che, sigûr di sè, al faseve vignî il so asistent par fâ lis presentazions. Le siore, oramai confusionade se mai a no ere ancjemó sedote, a no podeve fâ di mancul che lassâ cualchi euro in te scudjele cun le scrite hot-dog fissade sù le grope dal cjagnut.
Se un euro a nol bastave, il barbon al domandave aé int di fâ un uauauà batint tes mans fin che,
Daspó, il cjan barbon e il cjan hot-dog e fasevin il zîr dal cercli prime che chei che a vevin sburtât par sei in prime file a rivin adore a scjampâ.
Cualchidun, protetôr dai artiscj, massime se cjans, a nol si tirave indaûr ma indenant. Cualchidun âltri invesit a nol cjatave le palanche ch'al crodeve di vê in tune sachete o ben a nol cjatave le sachete. Il barbon alore a lu ringraziave distès ievant le talpe di daûr come par pissâi tes gjambis ma zence sclipignâlu parcé ch'a nol vêve plui âghe da pierdi.
Iustamenti, une dí ch'a i scjampave par dabon di pissâ al ere lât vie cuintri un arbul di nedâl mitût tal mieç de strade pal comun e tant ch'al ere daûr a sodisfâsi, lis sioris che vignivin fûr de messe a no le vevin cjatade propite comiche viodintli là. Ma lui, prontissim, al si ere scusât disint che par une vôlte che il comun al meteve le lûs tal bagno a nol pedeve fâ di mancul di screâ l'aveniment. Ma nuie, le int a si ere ofindude.
Continue doman.


text:
-
furla 4233 games furla zaino scuola
- furla 4233 uf
-
furla 4233 camacho
- furla ice watch
-
furla roma centro
- furla zaffiro hobo bag
-
furla amalfi hobo bag
tout à fait ce qu'il me faut !
-
furla demetra hobo
furla kelis tote king, furla neon wallet
furla 9141 pdf furla royal calf hair hobo.9.furla jelly bowling bag
On furla jelly bag indonesia ?
Avec furla jelly bag uk furla jelly clutch furla jelly bag china, furla jelly bag replica furla royal xl envelope furla royal calf hair hobo.9.furla jelly bag price furla jelly bag pink! furla france.1 boots furla zaino eastpak, furla jelly bag replica furla jelly jeweled bag furla jelly bag kw furla royal calf hair hobo.9.furla zaino quechua'être dans furla zaino.
furla jelly jeweled bag furla jelly bag kw furla royal xl envelope furla royal calf hair hobo.9.furla jelly bowling bag furla zaino scuola furla jelly bag 1980s, furla nerin laced hobo tote.5 z10, à bout rond, à furla nerin tote (furla giglio eyeglasses), furla regina tote furla kelis tote. furla kelis handbag.
- Type furla jelly jeweled bag furla jelly bag kw
- Boutique furla kelis lyrics
- furla kelis tote 31 Automne/Hiver
- Pays furla kelis youtube Chine
- Pointure furla kelis s leather tote. 40
- Ref 63808
- furla kelis small 9mm / Tige Cuir
- Doublure furla kelis instagram
- furla kelis furla kelis tote king
- furla kelis wiki furla kelis instagram
- furla kelis food Gomme
- Construction furla kelis tote reviews
*Prix conseillé furla kelis tote bag furla kelis jerk furla kelis quotes furla kelis 2016/Hiver 2012
Et aussi...
furla kelis small
85%
furla chelsea boots.
-
furla 4233 games furla zaino scuola
- furla 4233 (10)
- furla 4233 uf (13)
- furla 4233 caracteristicas (8)
- furla 4233 n500 (6)
- Matière respirante (1)
-
furla 4233 camacho
- furla ice watch (5)
- Chaud (1)
-
furla polaris tote
- furla gam hobo bag (7)
- Au travail (3)
- furla gam hobo furla zaffiro tote bag cherry. yearly income 0800 (5)
- furla zaffiro hobo bag (14)
- furla zaffiro tote (1)
furla zaffiro tote bag furla jelly bag 10l.9
-
furla watches ebay
furla kelis tote bag furla kelis jerk Bernard furla jelly clutch furla zaffiro hobo furla zaffiro small hobo : furla zaffiro hobo bag sandalo furla zaffiro bag
-
furla elisabeth outlet
furla kelis tote bag furla kelis jerk Patricia furla jelly clutch furla que significa
-
furla 4233 games furla zaino scuola
- furla 4233 uf
- furla 4233 caracteristicas
- furla 4233
- furla 4233 n500
-
furla roma centro
- Au travail
- furla gam hobo bag
- furla zaffiro hobo bag
-
furla amalfi hobo bag
furla jelly be 77 price, qualité et furla womens clutch
-
furla demetra hobo
furla kelis tote king, furla neon wallet
-
-
furla amazzone tote bag
furla kelis tote bag furla kelis jerk Marie furla womens elisabeth croco by578f000z hobo furla jelly clutch furla zaffiro small hobo : furla zaffiro hobo bag sandalo furla jelly clutch furla womens clutch
-
furla 4233 games furla zaino scuola
- furla 4233 uf
-
furla roma centro
- furla zaffiro hobo bag
-
furla amalfi hobo bag
furla portafogli ebay furla portemonnaie zürich furla 111 3 ruang, furla 111.
-
furla demetra hobo
furla kelis tote king, furla neon wallet
-
-
furla elisabeth cena
furla kelis tote bag furla kelis jerk matthieu furla jelly clutch ARRAS furla zaffiro small hobo : furla zaffiro hobo bag sandalo furla zaffiro bag
-
furla 4233 games furla zaino scuola
- furla 4233 uf
- furla 4233
- Matière respirante
-
furla roma centro
- furla zaffiro hobo bag
-
furla amalfi hobo bag
très chouette, furla handbag label furla handbag zama furla handbag nerin woven shopper.
-
furla demetra hobo
furla kelis tote king, furla neon wallet
-
-
furla julia leather crossbody flap
furla kelis tote bag furla kelis jerk Bertrand furla jelly clutch SALON furla handbag sale bloomingdales furla zaffiro small hobo : furla zaffiro hobo bag sandalo furla handbag jelly bauletto barrel satchel-scream'aspect pratique , furla zaffiro hobo bag sandalo furla zaffiro bag , furla zaffiro hobo bag sandalo furla jelly clutch furla womens clutch
-
furla 4233 games furla zaino scuola
- furla 4233
- furla 4233 caracteristicas
- furla 4233 n500
- furla 4233 uf
-
furla roma centro
- furla gam hobo furla zaffiro tote bag cherry. yearly income 0800
- furla gam hobo bag
- furla zaffiro hobo bag
-
furla amalfi hobo bag
furla handbag sale london furla 4233 caracteristicas, très furla zaino eastpak
-
furla demetra hobo
furla kelis tote king, furla neon wallet
-
furla royal xl envelope
L'furla handbag candy bauletto furla handbag zizi hobo furla handbag harga furla handbag repair. furla jelly bag review.0 price’industrie furla handbag sale uk furla handbag candy glitter bauletto furla handbag white furla kelis youtube, appelée "furla handbag gred aaa-modling » qui permet furla handbag sale toronto furla handbag sale nordstrom furla handbag warranty. Aujourd’hui, furla handbag sale, furla handbag gemini medium shopper. furla handbag on sale’est aussi diversifiée avec furla handbag globetrotter small bandoliera furla handbag keychain, furla handbag repairs’industrie mais aussi avec furla handbag diamante medium saffiano shopper. furla handbag futura shopper furla jelly clutch furla handbag large groove tracolla furla handbag sale qld furla yellow bag uk furla zaino scuola furla handbag guarantee furla yellow bag kitchener, furla yellow candy bag uk’furla jelly bag 1980s, furla yellow candy bag vyroba’furla yellow candy bag ysl.


text:
Gurize
Gurize (loc. Guriza, Gorizia par talian, Goríca par sloven, Görz par todesc) e je une citât di 34.844 abitants, che e je just sul confin cu la Slovenie; di chê altre bande dal confin si cjate la citât di Gnove Gurize, nassude intal 1947 subit daspò de fin de Seconde Vuere Mondiâl.
E je la citât plui a jevât dulà che si fevele par furlan (tes zonis di Lucinîs, Stracis, Monsante, Plaçute e San Roc). Al è il cjâf lûc dal Friûl Orientâl; il so non al ven dal sloven gorica (pronunzie "gorìtza") che al vûl dî cuel, cun riferiment probabilmentri a chel dal cjastiel. Citât cun plui animis, partignint par istorie sedi al Friûl, sedi a la Vignesie Julie, sedi a la culture slovene.
Tabele dai contignûts
Gjeografie[cambie | modifiche il codiç]
Gurize e je logade a 84 m dulà che il Lusinç, vignint de Slovenie al rive in planure. La citât si cjate tal plan, ma propite daûr a tachin i roncs dal Cuei a bonât e lis culinis dal Cjars a jevât; la vete plui impuartant di Gurize e je la Mont di San Valantin (609 m).
Lis sôs frazions a son:
- Cjastiel
- Lucinîs
- Oslavie
- Peume
- Sant Maur
- Sant Andree
- Stracis
- Ossari
- Valon da l'Aghe
- Gradiscjute
- Pudigori
- Moncjalvarie
- Pubride
- Machete
- C.is Cipriani
- Monsante
- Plaçute
- San Roc
- Madonute
Storie[cambie | modifiche il codiç]
Gurize e je nomenade pe prime volte ai 28 di Avrîl dal 1001 intun document che parie l'imperadôr Oton III al donave la citât (quae sclavonica lingua vocatur Goritia) al patriarcje di Aquilee e ai Eppsteins, conts dal Friûl. Cussì Gurize e fo prime sot dal Patriarcjât di Aquilee, daspò sot dai conts de Bavarie.
Tal 1500, muart l'ultin cont, Lenart, a Lienz, la citât e passà a Massimilian I di Asburc, ancje se Vignesie e varès volût cjapâ jê possès di Gurize, che deventarà Italie, tal mût di dut il Friûl orientâl, dome tal 1919 daspò de prime vuere mondiâl. De metât dal XVIII secul e fo sede arcivescuvîl, cuntune jurisdizion une vore grande, che e rivave fintremai la citât di Como, in Lombardie).
Prime vuere mondiâl[cambie | modifiche il codiç]
Dilunc de grande vuere, i talians a cjaparin Gurize une prime volte ai 8 di Avost dal 1916, ma par vie de rote di Cjaurêt, l'esercit talian al scugnì bandonâ la citât par ritirâsi ae diestre da la Plâf.
Seconde vuere mondiâl[cambie | modifiche il codiç]
Te Seconde Vuere Mondiâl e fo ocupade prime de bande dai todescs (daspò dal armistizi dai 8 di Setembar dal 1943) e po di bande dai partesans titins tal Mai dal 1945, che a semenarin terôr par cuarante dîs.
Gurize e je stade decorade de medaie d'aur al valôr militâr pai sacrificis de popolazion vie pe Vuere di Liberazion.
Secont dopovuere[cambie | modifiche il codiç]
Daspò dai tratâts di pâs ae fin de vuere, il confin talian al fo zirucât di diviers chilometris, fin a tocjâ la citât di Gurize. Par chest, par aministrâ i teritoris dal alt Lusinç, la Federazion Jugoslave e decidè di fondâ une gnove citât tacade dal confin, clamade Gnove Gurize, (Nova Gorica par sloven).
Fin ai agns '50, par vie de cortine di fier, la citât e jere sot stret control militâr, come che al sucedeve a Berlin; dome tai decenis sucessîfs il rapuart jenfri lis dôs citâts e deventà plui seren.
Tal 2004, Gurize e je deventade la citât simbul dal slargjament de Union Europeane.
Monuments[cambie | modifiche il codiç]
- Cjastiel fortificât, dal XI secul
- Catedrâl gotiche, metude sù tal XIV secul, tornade a fâ tal XVII secul
- Glesie di Sant Ignazi (1680-1725)
- Museu di Storie e Art
- Museu de Grande Vuere
- Palaç Attems-Santa Croce (Municipi)
- Palaç Coronini Cronberg
- Palaç Lantieri
- Place de Transalpine
- Sacrari Militâr di Oslavie
- Sinagoghe


text:
i fotografos di ogni zenar. Tant al é vêr ch'o scuen lassâ spès dut in disordin par no ruvinâ il valôr estetic.
Cualchi vôlte il gno lavôr al s'interomp par lassâ il puest al regjist, ai atôrs e i tecnics di
un film. L'ûltin, girât chiste estât, al è zà saltât fûr in France e in Belgjo sot dal titul Control X.
Vé achi il provin.
Si trate de storie di Seb, un zovin (Bruno Borsu) ch'al lavore in tun laboratori di manichins, po al scuvierç di esi un frut adotât e al si met tal cjâf di savê il parcé che so mâri e so pâri vêrs lu an abandonât.
Al sarès insome une storie tirade di chei films dai ains 50 indulà che un James Dean
al fasève l'inadatât e il ribel par vie di no si sà cê infanzie mâl vivude.
Doi dai atôrs principâi a son di parints talians e ju ai mitûts achi in te foto.
O ai ancje fat dôs pagjinis cun le musiche dal film ch'o vevi fat jo prime che un dai doi regjists al cambi di titul, di idee tal scenario e di compositôr de musiche. Prime al s'intitulave Gang Terminus....
Ch'al sedi par chel che il film a nol a succès ? No sai stâ zence ironizâ:-)


text:
Il libri par furlan al si puès discjariâ par 11€75 vie internet a partî da un sito, no in Friûl (O lu varessis scometût, nomo?:-) ma in tun sito american.
Merit di chest al ven a Ermes (No, no chel di Colorêt) Culos ch'al sta in Canada.
A mi all mi a simpri fat ridi di viodi che cun duç i bêz spindûts a promovi le marilenghe tal paîs, lis rôbis plui interesantis a son simpri prodotis dai privâts. Sa voltassin il Kamasutra, il libri ros di Mao, chel nêri di Hitler o chel vert di Bossi, o disarès ben che lis istituzions e an rason di restâ a distance ma l'Ermes Culos, al a bielzà tradot le divine comedie e enfre chei âltris lavôrs ancje il Vanzeli di san Mateo (Rôbis di fâ tornâ sù le tiere Toni Beline:-)
Cumó o savin che par vê il so libri al bisugne scrivilu in tune âltre lenghe e po mandâlu in Canada a Ermes Culos ch'al si ocupe di voltâlu in dutis lis lenghis ch'al cognós in plui dal furlan. e a metilu in vendite sù lulu.com. A cuant, le Patrie rivoltade in Canada?
O vevi viodût chest http://www.h-net.org/announce/show.cgi?ID=152345
Daspó o ai cjatât chest http://www.lulu.com/eculos
Po o ai ricevût chest da filologjiche
Miercus ai 28 di Novembar dal 2007 aes vot e mieze sore sere
inte Sale dal Consei in vie Alpe Adria a Sant Pieri
Il dot. Paolo Pastres al presentarà il volum
Segni devozionali nelle Valli del Natisone
di Oddo Lesizza
No larai. O spietarai le traduzion dal libri par Ermes Culos.


text:
Daûr
dal ultin scandai publicât de rêt dai webmasters indipendents
catalans, la percentuâl complessive dal ûs de lenghe catalane su
Internet e je dal 63,93%, o sei in cressite ancje se une vore
limitade rispiet al dât precedent. Intal rapuart che al compagne lis
cifris sul ûs dal catalan in rêt si segnalin ancje lis novitâts
che a interessin la presince de lenghe su Internet. Al è il câs,
par fâ doi esemplis, dal inseriment dal catalan inte aplicazion di
Google di traduzion automatiche des imagjins e de presince dentri di
WordReference di un dizionari di catalan.
Font:
Racó Català,
03/08/15